recursal/SuperWikiNEXT-32B huggingface dataset:
想搵第二個意思嘅話，請睇**聖誕 (搞清楚)**。
東方三博士見耶穌！
一棵聖誕樹。　

**聖誕節**係基督敎紀念耶穌出世嘅日子，響12月25號。雖然一直有人誤會呢一日係耶穌生日，但係近年查實，係敎會將西方原本冬至之後嘅各地風土宗敎慶祝活動，變為基督敎節日。雖然呢個係宗敎節日，但係因為呢個節日主張去祝福人，送嘢畀人，祥和，開心同家庭團聚，所以就算唔多信徒嘅地方都好重視。有人話其實耶穌係響6月出世嘅，而且唔係響公元1年，而係公元前6年。

響20世紀後期，個節日配合商業活動同好多非基督徒慶祝，宗敎氣氛已經大為轉淡。

聖誕節前一晚，即係12月24號晚叫平安夜。而之後嗰日，12月26號叫拆禮物日（Boxing Day）。

東正敎嘅聖誕節都係12月25號，不過係用儒畧曆計，目前相等於額我畧曆嘅1月7號。

喺一啲傳統宗派，例如天主教，聖誕節技術上係十二日嘅節慶，叫聖誕期，由聖誕節正日（計埋平安夜）開始，直到主顯節之前嗰日，每日有唔同嘅紀念。

名
-

聖誕節係基督敎節日，所以喺基督敎，中文名只係加咗一個 ｢聖｣ 字，等個名唔使太短；有啲地方（例如臺灣）就慣用**耶誕節**，表明係紀念耶穌。西方就有啲地方直接用一個 ｢誕｣ 字，好似西班牙文嘅 Navidad 咁。

英文嘅 Christmas 係 Christ 加後綴 -mas，意思係基督慶日（或者基督彌撒），其實比較接近 ｢耶誕節｣；佢嘅簡寫 Xmas 嘅X其實係希臘字母 Χ（chi），係希臘文 Χριστός（基督）第一個字母，所以X係代表基督。

雜錦
--


維基同享有多媒體嘅嘢：
**Christmas**（類）

雖然對西人來講，聖誕節係一個陪屋企人嘅節日，但香港人就成日都當佢係拍拖嘅日子，即係同情人節差唔多，所以好多人都會覺得聖誕節冇拖拍係好慘嘅。

聖誕節對流行文化都好大影響，例如好多香港嘅流行曲都同聖誕有關，咁就可以應下節，增加首歌嘅播放率。出名啲嘅「聖誕流行曲」有吳浩康嘅「又到聖誕」（2005年）、古巨基嘅 "Santa Claus"（1997年）、Cookies 嘅 "Merry Christmas"（2002年12月23號）、鄭伊健嘅「夜還未深」（1994年）等。

各地聖誕習俗
------

* 香港聖誕文化
* 日本聖誕文化

睇埋
--



《糖梅仙子之舞》

柴可夫斯基名芭蕾舞劇《合桃鉗》其中一首曲；喺北美等地，呢首曲一到聖誕就會俾人攞嚟周圍播。

---

*播呢個檔案有問題？睇吓媒體幫手。*

* 胡桃夾子，一齣以聖誕做主題嘅芭蕾舞劇。

1. ↑  "-mas, *comb. form*". *Oxford English Dictionary* (英文) (第3版). 2020年12月 [2000年12月]. 喺2022年12月24號搵到.
2. ↑
| How to read a taxoboxHow to read a taxobox**鴨嘴獸** |
| --- |
|  |
| 瀕危指標 |
| 就快受威脅（Near Threatened） (NT) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
| 亞綱 | 原獸亞綱 Prototheria |
|
|
|
|
| 目 | 單孔目 Monotremata |
|
|
|
|
|
|
|
|
| 科 | **鴨嘴獸科 Ornithorhynchidae** |
|
|
|
|
|
| 屬 | **鴨嘴獸屬 *Ornithorhynchus***Blumenbach, 1800 |
|
|
|
|
|
|
|
| 種 | **鴨嘴獸 *O. anatinus*** |
|

 |
|
| 二元學名 |
| ***Ornithorhynchus anatinus***(Shaw, 1799) |
|
|
|
| 鴨嘴鴨嘅分布（藍色部分）鴨嘴鴨嘅分布（藍色部分） |
|
|
|
|
|
|
|
|
|
|
|

**鴨嘴獸**（學名：***Ornithorhynchus anatinus***）係單孔目嘅哺乳動物。種類極少，同屬之中只有鴨嘴獸一種動物。

鴨嘴獸係水陸兩生嘅哺乳動物，住響澳洲東部地區同埋塔斯曼尼亞州。連同其他四種針鼴，呢種係第五種單孔目哺乳動物——唯一生蛋嘅哺乳動物，並唔係經分娩而係以生蛋嘅方式生下一代。由發現相關物種嘅化石紀錄知道，佢係呢個屬（Ornithorhynchus）唯一嘅活代表。當佢嘅標本送到博物館時，奇怪嘅外觀、生蛋而又會哺乳、鴨噉嘅嘴、水獺嘅尾同四肢等莫名其妙嘅特徵，令當時歐洲嘅分類學家認為佢係精心設計所捏造出來嘅物種。鴨嘴獸係為數唔多嘅有毒哺乳動物；雄性鴨嘴獸嘅後肢有尖刺，可分泌有毒性物質，人類一旦被拮到會產生嚴重疼痛。鴨嘴獸嘅獨特性，令佢成為演化生物學研究嘅重要對象。

冷知識：鴨嘴獸即可以下蛋，也可以哺乳，他們是目前已知唯一可以靠自己做蛋塔的生物，又名蛋塔獸。

保育現狀
----

鴨嘴獸已成為澳洲嘅象徵，不時作為全國性活動嘅吉祥物；另外，澳洲20分銀仔反面圖案就係水裏面嘅鴨嘴獸。直到20世紀初，佢哋仍然因毛皮而被獵殺。雖然圈養計畫成功有限而且鴨嘴獸易受環境污染影響，而家經過保育活動嘅結果，目前佢哋冇受到任何急逼嘅絕種危機。

參考
--

鴨咀獸個頭
* 《發現鴨嘴獸》ISBN 986-7879-61-9

1. ↑  Australasian Marsupial & Monotreme Specialist Group (1996). *Ornithorhynchus anatinus*. *2006 IUCN Red List of Threatened Species*. IUCN 2006. Retrieved on 09 May 2006. 響國際自然保護聯盟嘅資料庫入面有關於鴨嘴獸嘅資料 裏面亦有簡單講到點解鴨嘴獸係無危物種

|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
港鐵系統嘅一個地鐵車站—香港站
港鐵系統列車嘅入面
智利嘅聖地亞哥地鐵
美國紐約地鐵車廂入面
台北捷運嘅行車隧道。
明挖回填法嘅一個案例——台北捷運松山線。
**地下鐵**，又叫**地下鐵路**、**地鐵**，狹義上係指起響地底（包括過海隧道）為主嘅城市鐵路系統；但係廣義上，因為好多呢類系統為咗配合建築嘅環境，或者會有起喺地面（包括天橋同隧道），所以通常涵蓋咗都會地區各種起喺地底同地面上嘅高密度城市鐡路系統。因為咁樣，好多地下鐵都有專用路權，呢個係地下鐵同輕鐵嘅分別之一。

史
-

世界上第一條地下鐵係喺1863年通車嘅倫敦地鐵，佢嘅興建係為咗解決當年倫敦嘅塞車問題。嗰陣時電力未普及，所以即使係地下鐵亦都只可以用蒸汽機車去行。因為機車釋放出嚟嘅廢氣對人體有害，所以嗰陣時嘅地鐵隧道每隔一段距離就要有通去地面嘅通風槽。

到咗1870年，第一條鑽挖式嘅客運地鐵又喺倫敦通車，由倫敦塔左近越過泰晤士河。但係呢條地鐵唔算成功，幾月後便唔再服務嘞。而家最早鑽挖式地下鐵就喺1890年通車，亦都喺倫敦，連接市中心同埋南部地區。最初起地鐵嘅人打算用纜車，但係最後用咗電力車，令到佢成為第一條電動地下鐵。倫敦嘅地下鐵亦都喺1905年全數電氣化。

1896年，嗰時屬於奥匈帝國嘅布達佩斯起咗歐洲大陸嘅第一條地下鐵，全長五公里，十一個站，至而家重用緊。

法國嘅巴黎地鐵喺1900年開通，最初嘅法文名係「Chemin de fer métropolitain」（法文直譯即係「大都會鐵路」），係由「Metropolitan Railway」直接譯過去嘅[未記出處或冇根據]，後來縮短成「métro」，所以而家好多城市軌道系統都叫**metro**。俄羅斯嘅地鐵亦都用咗呢個名，不過佢用咗基里爾字母，叫**Метро**。

施工
--

喺地底掘隧道並唔容易，而且需要極多嘅錢同埋時間，至少亦要幾年時間至可以完成。

### 明挖回填

内文：明挖回填式隧道
掘地下鐵隧道最簡單直接嘅方法係明挖隨填（又叫做明挖回填）。呢種方法即係喺街道上面挖一條大坑渠，然後喺嗰條大坑渠入面起隧道結構，等到隧道結構完成、有足夠嘅承托力之後先會重新鋪路面。

除咗條路俾人掘開咗之外，其他嘅地下結構（例如電線、電話線同水管）都要重新再鋪過。

起呢一種隧道嘅物料一般係混凝土或者鋼，但係舊啲嘅系統就會用到磚同鐵。

### 鑽挖法

内文：鑽挖式隧道
另一種方法係先喺地面某一度掘一個豎井，再喺井底掘隧道。最常見嘅方法係用鑽挖機（潛盾機，盾構機），一邊掘一邊將預先準備好嘅管片安裝喺隧道嘅牆壁上面。對於建築密度高嘅地方或者冇辦法做到明挖法嘅地方（例如水域），鑽挖法甚至係唯一可行嘅建造方法。

呢種方法嘅優點一個係慳時間慳力，全機械化操作，唔使人手掘土；另一個係對街道交通或者其他地下設施嘅影響好細；重可以喺水底起地鐵（倫敦、紐約、東京、香港同首爾呢啲城市嘅城市軌道系統都有好多越過河流或者海港嘅隧道）。

但係呢種挖法又唔係冇缺點嘅，除咗成本高之外，重要經常留意地下水嘅影響；另外喺一啲比較硬嘅岩層開挖，可能要用到炸藥。地底空氣供應問題甚至隧道坍塌亦有可能搞到工人受傷，甚至死亡。另外喺建築密度高嘅地方進行鑽挖法嘅時候除咗要留意避免影響工地四圍嘅建築結構之外，有時亦要統籌嗰邊嘅公用事業，將地底嘅水喉、輸電管線搬走，以騰出地方去起列車通道。

例子
--

* 港鐵（前身係香港地鐵）
* 倫敦地下鐵
* 紐約地下鐵
* 巴黎地下鐵
* 東京嘅地下鐵
* 上海地鐵
* 廣州地鐵
* 廣佛地鐵（城際地鐵）
* 深圳地鐵
* 聖保羅地鐵
* 聖彼得堡地鐵

參攷
--

1. ↑  *Urban Mass Transit: The Life Story of a Technology*，2006，Greenwood Press，ISBN 978-0-313-33916-5
贛粵運河嘅線路圖
**贛粵運河**（贛字讀「禁」，粵拼：gam3 jyut6 wan6 ho4）係條規劃緊嘅運河，呢條運河係計劃從北邊嘅鄱陽湖口嘅九江度開始，一直向南行，去到廣州、東莞同深圳之間嘅珠江出海口嗰邊。

行過嘅地方
-----

依家呢條運河喺度規劃緊，呢度講嘅係規劃嘅方案：

* 呢條運河嘅規劃係將條長江同珠江連埋一齊，全長1237公里，其中江西省入面有759公里，凈低嘅478公里就係響廣東省入面。而呢條運河係從九江嘅鄱陽湖入湖口開始，一直向南行，運贛江經南昌、吉安、萬安同贛州之後就入桃江，過咗條大庾嶺之後就到廣東省，行湞水，經過南雄同韶關、廣州，去到珠江出海口為止。

史
-

贛江-鄱陽湖-長江嘅位置圖
* 716年：張九齡向唐玄宗提交咗一份方案，話要起條路過大庾嶺，結果就通過咗呢份方案。之後起梅關驛道，成爲1000幾年嚟溝通長江水系同埋珠江水系嘅陸路。
* 到咗明朝嗰陣，出身吉水（依家係江西省吉安市吉水縣）嘅大學士解縉，佢係提出開鑿粵贛運河嘅第一人，當時佢想攞贛江、北江嘅水嚟灌溉農田。後嚟呢份方案提出咗之後，政府就派咗啲小人過去大庾嶺嗰邊去勘測下附近嘅環境，之後就開始規劃贛粵運河。份方案寫掂咗之後就建議朝廷，先開贛江呢邊，方便解決吉水嘅乾旱問題。
* 1960年，中華人民共和國國家交通部、長江流域規劃辦公室、廣東省航運廳同江西省交通廳一齊做咗下粵贛運河嘅經濟、路線調查，就喺第年，佢哋就提出咗運河嘅初步規劃方案。不過由於嗰陣時屬於困難時期，規劃完咗之後好耐都未開工。
* 喺20世紀80年代初，江西交通部門整咗同贛粵運河有關嘅未來規劃方案。就喺嗰陣時，中國交通部開始研究粵贛運河方案，1983年完成份計劃，當時討論係先起贛粵運河定先起湘桂運河，最後取消湘桂運河計劃。
* 2002年，中華人民共和國政協委員、交通部海事局副局長劉德洪就喺中國內地嘅「兩會」入面提出咗「開通贛粵運河、奠定富民之基」呢份提案。
* 2005年4月，江西省贛州市就發佈咗份《贛州市人民政府關於加快水運事業發展的實施意見》，而呢份嘢就話：2010年之前先將贛州嘅水路（從贛州港一直到贛縣小良口嗰橛），從之前嘅五級航道升到三級航道。
* 2008年後半年，贛江嘅石虎塘航電樞紐工程正式開工，而呢個水壩係有三級通航能力，成千噸嘅船都可以從南昌一直去到泰和嗰邊嘅。
* 2009年8月25號，國家交通運輸部珠江航務局就向國務院提出，要改下中國嘅七大江河流域規劃，其中改咗後嘅珠江流域航運規劃已經向國務院報批。
* 2009年9月份中旬，峽江水利樞紐工程正式開工。而呢個工程係利用咗泰和水利樞紐工程同萬安水電站嚟保證成千噸嘅船可以從南昌開始，一直成功去到贛州嗰邊。
* 到咗2010年，贛粵運河嘅規劃已經搞掂，而萬安電站嗰邊啱好爭取到對茅江附近樞紐嘅投資，重提高咗貢江嘅航道等級，等於推動咗粵贛運河嘅進程。

拗數
--

### 讚

如估呢條運河起好嘅話，長三角同珠三角嘅距離可以減少1200公里，噉從長江中游去珠三角嘅船就唔使兜到東海、臺灣海峽再到南海喇。因為佢直接連通咗長江同珠江兩大水系，可以貫通起江南地區嘅南北走向水路工程。噉珠三角地區啲嘢可以通過運河直接送到去華中，甚至再運京杭運河直通華北地區。中國社會科學研究院經濟研究所嘅所長麻智輝就講咗，如估凈係喺經濟嚟講，呢條運河嘅開通，對於廣東同江西嚟講係利大過弊，其中有利嘅地方就有好多。喺交通方面嚟講，相比陸路、鐵路同空運，水運可以降低啲成本。呢條運河兼有旅遊價值，有利運河週邊縣市嘅經濟發展。

### 彈

鄱陽湖嘅衛星圖
喺大江網嗰邊就開咗份「開贛粵運河，好定唔好？」嘅民意調查，結果就得出咗噉嘅結果：有48.71%嘅網民話「起咗條運河之後對江西嚟講完全係唔掂」，有29.03%嘅網民就話「起咗條運河之後對江西嚟講，係掂嘅。」，重有19.68%嘅網民就話「起呢條運河嘅前提係要起咗贛粵高速鐵路先」。

有人話，喺贛粵運河開通咗之後會搞到江西入面嘅河流水位下降，結果江西嘅學術界、包括官員都反對。佢重專程去到鄱陽湖嘅生態經濟區嗰邊睇咗下啲水源，發現係外流嘅。而鄱陽湖嘅流域覆蓋咗江西省96%嘅地區，有6條河流都係流入鄱陽湖入面。如估開通運河嘅話，會搞到流入鄱陽湖嘅河流越嚟越少，降低咗鄱陽湖嘅儲水量。

重有人話，贛粵運河開通咗之後會污染咗鄱陽湖，而呢個係江西嘅生態優勢。鄱陽湖係條全封閉嘅水系，即使係長江出現嚴重污染嗰陣，都唔會去到鄱陽湖入面，因為長江嘅源頭都唔喺江西度。起呢條運河就會令資源出境，就生態保護而言，可能冇乜人上心嚟保護佢。

有人認爲，贛粵運河根本唔關珠江航運事，廣東省呢頭力主起呢條河，其實係想「南水北調」，令江西成為廣東飲用水嘅免費來源，而「贛粵南水北調工程」簡直係送啲水嚟廣東嘅水廠度。而依家嘅生態補償機制都唔健全，到時江西嘅利益會好受損，比如話爲咗保障供水畀廣東、香港嘅東江水質清淨，江西呢頭要將上游嘅廠關曬，香港有畀錢廣東啊，但開頭幾十年廣東一個鑌都無畀江西，直到江西抗議，先畀噉啲江西。

另外，江西規劃經濟時，偏重發展北邊，而開挖條贛粵運河簡直係嘥時間同埋嘥錢。

雙方嘅態度
-----

珠江嘅出海口
### 江西

贛州同埋吉安都有人提出要整贛粵運河，此外重有做全國人大代表嘅民營企業家胡淑華提出嘅「起贛粵運河、形成中國東西邊嘅水路交通網絡」。佢重響人大十屆三次會議入面講過，而吉安嘅代表團符紅桃同埋11位代表都聯合提出「起贛粵運河嚟提升江西嘅地位優勢」嘅議案。

### 廣東

廣東方面就好讚成嚟起條運河。根據廣東省發改委嘅人話：廣東嘅航道部門都接觸過江西省嘅航道部門，佢重考察過江西省嘅規劃河段。此外啲地方政府對呢份提案好積極，而韶關市政府就專門開咗個研討會嚟討論下關於開通贛粵運河嘅事，重請咗贛州嘅航務管理分局負責人嚟參加呢次會議。喺2009年嘅廣東「兩會」嗰陣，廣東省政協委員李晉鋒就提交咗份議案，就係話唔該有關部門快啲搞掂北江上游到江西九江嘅運河開鑿考察。而廣東省交通廳就話，贛粵運河係關係到長江水系同珠江水系嘅重大工程，佢唔單止規模比較大，重有跨省、水資源、河流生態等呢啲敏感問題，佢哋重會建議由珠江流域管理機構向中國交通運輸部、水利部提請研究工作。

註
-

1. ↑  網易網
2. ↑  環球網
3. ↑  中央日報
4. ↑  中國水運網[*失咗效嘅鏈*]
5. ↑  〈雅虎資訊〉. 原著喺2010年3月6號歸檔. 喺2014年5月2號搵到.
6. ↑  MSN新聞[*失咗效嘅鏈*]

連出去
---

* 新華網
* 大江論壇
* 【專題】贛粵運河：修，還是不修？--大江專題
* 自由亞洲電臺
**杭劇**又叫做武林調、武林班，係中國戲曲嘅一個劇種，杭劇源於宣卷，而宣卷係喺始於宋元，嚴格嚟講，宣卷唔係戲曲或者音樂，而係佛教嘅講經儀式，同宋元明嘅其他戲曲同音樂好唔同，宣卷係無樂器伴奏，淨係用木魚嚟打節拍，係一個人獨唱，好多人和唱「南無阿彌陀佛」，內容多數係勸人為善，到咗清末民初期間，已經成為自我娛樂嘅一種說唱形式。

**杭劇**嘅歷史只有大約一世紀嘅歷史，1923年（民國12年）幾個愛好宣卷嘅織綢工人將宣卷演唱搬上舞臺，組成民樂社，因為杭州嘅古名叫武林，所以又叫做武林班，而武林班就係杭劇嘅雛形，佢哋所唱嘅曲調有「平板」、「大陸調」、「遊魂調」、「大經調」、「小經調」、「杭州攤簧」。杭劇最初係無女演員嘅，去到1926年（民國15年）之後，先至仿效其他劇種，引入女演員，變成男女合演。去到1932年，「杭紹劇春秋社」正常成立，開始用「杭劇」呢個名。杭劇嘅代表作品有《獨佔花魁》、《銀瓶》、《蘇小小》、《李慧娘》等。

中國嘅「文化大革命」期間，《李慧娘》受到批判，影響咗整個杭劇，1968年杭州嘅杭劇劇團俾人撤銷咗。到咗1973年，中國成立咗杭劇改革組，想重新振興杭劇，不過已經太遲，無幾耐呢個改革組就解散咗。從1932年正式成立，到1985年基本上消失，杭劇經歷咗只有半個世紀左右 。

參考
--

1. 1 2  〈杭剧简介〉. 杭州网. 2006年8月30日. 原著喺2015年9月20日歸檔.
2. 1 2 3  孔令宏 (2012-01-01). 〈民國時期杭州的道教組織〉. 《道教研究學報：宗教、歷史與社會》 (4): 215–250.
3. 1 2  巫能昌 (2019-06-01). 〈宋元以來江蘇常熟真武崇拜考〉. 《民俗曲藝》 (204): 51–98.
4. 1 2  〈杭剧\_戏曲百科\_汉程艺术〉. *ys.httpcn.com*. 喺2024-04-05搵到.
**朱次伯**（1892年—1922年7月3號）係粵劇演員，白話粵劇嘅先驅，亦係文武生同粵劇平喉嘅創始人之一。首本戲《三氣周瑜》、《桃花送藥》、《夜弔白芙蓉》。門下弟子有薛覺先。

生平
--

朱次伯老母吳麗珍係粵劇演員，老豆朱基係中國同盟會革命人士。朱次伯10歲入「移風社」，跟牡丹錦、師父福學戲。「移風社」歸入「優天影」之後，朱次伯就喺「優天影」做武生。後來入「祝康年」、「樂其樂」班。

1911年之後，朱次伯家道中落，時常飲花酒，做戲無心機，時時交行貨。香港「寰球樂」個班主何浩泉睇朱次伯演嘅武生戲，睇見朱連續幾下「單腳車身」，呢個動作喺省港第啲名班未曾見過，當堂就贊到佢恒，將佢撬咗來「寰球樂」，特登吩咐佢咪又試交行貨。喺「寰球樂」時期，朱次伯演嘅主要劇目有《夜弔白芙蓉》、《山東響馬》、《三氣周瑜》、《舉獅觀圖》、《寶玉怨婚》、《西廂待月》。其中《夜弔白芙蓉》係1920年代頭由朱次伯編劇，朱次伯、新丁香耀主演。

1922年7月3號晚，朱次伯喺廣州樂善戲院做完戲返屋企，行到去一德路同白糖橋交界，俾人用槍射死。呢劑嘢令到戲班停演。

藝術成就
----

朱次伯係白話粵劇、粵劇平喉、文武生行當嘅先驅。舊底粵劇唱戲棚官話，係金山炳帶咗白話入來。朱次伯繼續改進，將成齣戲變嗮省城白話，開創咗廣東話粵劇風潮。佢唱平喉，仲係用小武「左撇」運氣方法，胸、腹、鼻三腔共鳴。演《寶玉哭靈》做賈寶玉，小武行當做小生角色，叫樂師降低八度，用平喉唱「怨婚」同「哭靈」兩段曲。

朱次伯扶掖後學。薛覺先初時喺「寰球樂」班仲係拉扯，一路跟住佢學藝。後來又俾薛喺大戲度演書僮，佢自己唱平喉，又等薛唱埋平喉，睇得觀眾歡喜，薛自不然有咗些少名氣。多得佢教路同幫扶，薛好快就做到三幫小武，後來仲成咗粵劇界一代宗師。

參考
--

1. 1 2  〈奇聞 朱次伯死爲厲鬼〉. 大漢公報. 1922年7月10號.
2. ↑  賴伯疆 (1993). 〈紅船·紅棉·紅豆 ——粵劇剪影〉. 《中國典籍與文化》. 中國典籍與文化編輯部. p. 79-81.
3. 1 2  〈朱次伯〉. 中國粵劇網. 2014年1月14號.
4. 1 2 3 4  〈粵劇舞台上的槍下冤魂：死後仍被偏見揶揄(圖)〉. 《金羊網--羊城晚報》. 中新網. 2009年3月15號.
5. 1 2  羅偉添 (2015年3月13號). 〈民國時期的粵劇大班（之一）〉. 中國粵劇網.
6. ↑  〈夜弔白芙蓉〉. 中國粵劇網. 2014年1月15號.


|  |  |
| --- | --- |
|  | 呢篇同演員相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**中國穿山甲** |
| --- |
| 中國穿山甲中國穿山甲 |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 鱗甲目 |
|
|
|
|
|
|
|
|
| 科 | 穿山甲科 |
|
|
|
|
|
| 屬 | *穿山甲屬* |
|
|
|
|
|
|
|
| 種 | ***M. pentadactyla*** |
|

 |
|
| 二元學名 |
| ***Manis pentadactyla***Linnaeus，1758年 |
|
|
|
|
|
|
|
|
|
|
|
|
|
|
|

**中國穿山甲**（*Manis pentadactyla*）係鱗甲目穿山甲科穿山甲屬嘅一個物種。同印度穿山甲，爪哇穿山甲唔同嘅地方，係中國穿山甲有一個突出嚟嘅外耳，尾尖底部無披鱗片（唔同印度嗰種）。佢係一種瀕臨絕種嘅動物。好似食蟻獸咁靠蟻為生。適合生活喺濕度高嘅森林裏面。頭身加埋長 60 厘米，尾巴長 18 厘米。身體中部有15-18列鱗片。

習性
--

中國穿山甲係一種獨居嘅動物。佢鍾意喺啲泥度挖一個10-17厘米闊，1-5米深嘅窿作棲身之所，每隔10-15日轉一次窿。識得爬樹同遊水。保護自己嘅方法有2種：將身體卷成一個波或者立即挖窿。

分布
--

何桐畫家筆下嘅穿山甲
分布喺尼泊爾，緬甸至中東部長江以南等地，包括中南半島北部、香港、海南島、台灣。同佢嘅獵物白蟻一樣，在寒冷的地區已經絕種。穿山甲係一種好鬼cute 既動物！

保育狀況
----

中國穿山甲嘅骨骼展品(Osteology博物館)
喺香港，穿山甲係受到香港法例第170條：《野生動物保護條例》所保護。喺國外佢係「全球瀕危種」，由於中國嘅需求量大，非法捕獵猖獗，就嚟絕種。

睇埋
--

中國穿山甲倒吊
* 中國哺乳動物
* 香港哺乳動物
* 台灣哺乳動物
* 南非穿山甲

攷
-

1. ↑  Pangolin Specialist Group (1996). *Manis pentadactyla*. *2006 IUCN Red List of Threatened Species*. IUCN 2006. Retrieved on 2007-04-03.
2. ↑  《台灣哺乳動物：野外探險實用大圖鑑》

|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
**林士站鬧鬼傳說**，係指香港地鐵本來想以林士站作為東九龍線總站，但因為施工期間各種靈異事件，最後擱置用嘅站嘅都市傳說。

傳說內容
----

地鐵原本想以林士站作為東九龍線嘅總站，但是喺興建林士站嘅時候，好多工人喺施工過程入面離奇死亡，而且好多人見到鬼魂喺月台出沒，於是地鐵以車站「為載客量不足」而暫停工程，改為喺更下層嘅位置興建上環站作為港島線新總站，而林士站起好咗嘅大堂建構，亦都由上環站接收。但靈異事件並無就此結束，相傳深夜喺封閉月台隧道嘅石磚後面，都會傳來慘叫聲，甚至有乘客闖入路軌後無故身亡，地鐵公司再為荒廢月台加上圍欄，以防再次發生事故。

關於傳說嘅真確性
--------

林士站嘅存在，其實係政府喺70年代計劃興建東九龍綫，以林士站同埋上環街市站作為尾站，而呢兩個站喺入閘區域相通，就好似中環站同香港站相通咁。不過，政府後來決定擱置東九龍線計劃。另外，林士站同港島線呈90度角，代表根本同港島線互不相連，唔能夠連接。

參考
--

1. 1 2  高街花子 (2017-11-17). 〈【港鐵猛鬼】上環荒廢月台林士站 石磚封隧道皆因工人離奇死亡？〉. 《香港01》 (香港中文). 喺2022-05-01搵到.
2. ↑  am730. 〈鬼節2021｜原來曾經有屈地站？！重溫5個經典地鐵鬧鬼都市傳說〉. *am730* (中文). 喺2022-05-01搵到.
3. 1 2  〈Cyber X-Files 香港交通猛鬼傳聞-上環地鐵站的神秘月台〉. *cyberxfiles.com*. 喺2022-05-01搵到.
巴西對開海面嘅P-51鑽油台
**鑽油台**，又叫**海上鑽油台**或者**石油平台**，係一個起喺水面以上，用嚟從水底提取石油嘅工程建設。有唔少鑽油台亦都有住人嘅地方，等喺鑽油台上面仆嘢嘅工人有地方過一夜情。

有啲鑽油台係打樁釘死喺海底嘅，有啲就係浮喺水面嘅。仲有啲地方為咗起鑽油台而填海填咗個人工島出嚟擺個鑽油台。

起鑽油台嘅地方底下都係有岩層係有石油或者天然氣嘅。呢啲地方大部分都係海裡面，大陸架上面。

鑽油台下邊駁住油井，將油井入面嘅石油或者天然氣泵出嚟，然後用一啲好似臍帶咁嘅喉管運去陸地，最後送去用石油嘅地方。有啲大嘅鑽油台自己做埋煉油廠，將新鮮掘出嚟嘅石油提煉好先至泵去陸地。

鑽油台經常涉及環保爭議，因為燒化石燃料牽涉到氣候變化嘅問題，鑽油嘅過程又會影響油田附近嘅自然環境。最膾炙人口嘅例子係2010年墨西哥灣漏油事故，呢單嘢搞到墨西哥灣嚴重受污染，死咗好多海鳥、海魚等野生動物，令到公眾對石油開採業越嚟越反感。

鑽油台種類圖解

參考
--

1. ↑  "10 Reasons Not to Drill for Oil Offshore of Florida". *thebradentontimes.com*. 喺2018-08-23搵到.

連出去
---

* 美孚石油：海上鑽油台圖解 (英文)
* Popular Mechanics (科普力學)：鑽油台圖解 (英文)
* 鑽油台災難一覽 (英文)
**冰島議會**（冰島文：**Alþingi**，直意係**全體議會**），係冰島嘅立法同議事機構，同時係世界上最早出現嘅議會之一，係到現代仲存在著嘅最古老嘅議會。

最初嘅議會係930年喺辛格韋德利（冰島文：Thingvellir）嘅法律石度創立，此後因為冰島受到挪威同丹麥嘅殖民統治而喪失咗議事功能（淨係當法院咁用）。1944年冰島成為共和國後，議會就轉為政體嘅最高立法機構。

原採取兩院制，1991年後採取一院制，現共有63名議員，任期四年。

史
-

19世紀彩繪入邊位處辛克瓦萊峽谷嘅法律石
據喺12世紀初葉成書嘅冰島歷史文獻《冰島人之書》（冰島文：Íslendingabók）仲有《定居者之書》（冰島文：Landnámabók）嘅記載，喺「定居者時代」（The age of settlement），由870年去到930年，隨著冰島移民潮而定居嘅維京移民增加（總計有435人），傳統嘅武鬥方式經已唔再適宜解決族群嘅爭拗。借鑒返北歐氏族社會間一路有嘅成年男性聚會、商討重要議題嘅風俗，冰島嘅維京人就喺920年模仿挪威律法，制定咗冰島第一部法典《灰雁法典》（冰島文：Grágás）。跟著嘅930年仲揀咗雷克雅未克郊外嘅辛克瓦萊峽谷（冰島文：Þingvellir）召開咗第一次自由人大會。

跟著嘅會議固定每年一次，主要嘅工作就係制定法律、宣判刑事案件，一次會期係兩個禮拜。議會嘅活動一路係持續到1798年。呢個期間冰島喺1262年臣屬挪威，兩個地方到1380年再同歸丹麥管治。冰島議會呢段時間入邊，係慢慢失去咗立法權，而喺1800年俾人撤銷咗。

到咗1845年冰島議會作為丹麥國王嘅咨詢議會得以重建，1874年後又攞到咗部分立法權同財政權。1918年冰島同丹麥簽訂咗聯邦法，約定咗冰島升格做主權國家，但外交事務仲係由丹麥揸fit。到1944年6月16號丹麥聯盟宣佈解散咗，跟著第二日獨立後嘅冰島就頒布咗第一部憲法，宣告冰島共和國嘅成立，冰島議會就實施兩院制，每屆新議會會選出三分一議員組成上院，另外三分二就組成下院，舉行聯席會議就稱呼係聯合院。1991年10月上下兩院合併成一院。

早期特色
----

最初嘅議會最有標誌性嘅，就係位處巨大山壁嘅包圍，發言者可以企上議會石/法律石度，利用山壁嘅擴音效果，畀參會人都聽得清發言嘅說話。由於早期嘅維京人民風彪悍，即使進行著議會，都係時有發生流血衝突，或根據議會嘅仲裁進行處刑。

議會嘅誕生俾睇作係「冇國王嘅冰島」開始形成一個國家嘅象徵。喺呢個議會度任何人都可以控訴同調解，仲有議決。

### 盛況

每到冰島議會召開嘅時候，就係維京人社群度最鬧熱嘅場合。各「庭」（解釋睇下一章）嘅頭領，會帶埋屋企人同扈從一齊參會。由於會議有一種節日氣氛，商販、細路、詩人各色人等都會聚埋呢度。啲商人會帶返啲外埠嘅小道消息過去，會利用埋集會嘅機會賣嘢兜生意，仲會開埋商鋪。釀酒師仲會帶埋一桶桶酒，啲部族酋長會利用機會尋求新嘅聯盟，仲有締結友好嘅政治婚姻。 詩人同講古人會喺處娛樂啲民眾...成個氛圍就會好似嘉年華咁。

組成架構
----

最初議會所制訂嘅《灰雁法典》，就為古冰島各級權力機關嘅組成訂立咗一系列嘅規例。按照《法典》全島可劃分成多個「庭」（冰島文：goðorð），唔係一個確切嘅地理單位，而係一個統計固定數農民嘅計量單位，所以全島「庭」嘅總數會成日浮動嘅，一般係36個，有時就會係39或48個。每個「庭」會安置一個頭領（goðar / chieftain），由全島各頭領作為議員組成冰島議會。喺會議召集時，各頭領有權要求下屬嘅每9個自由民選派1人一同參會。主持嘅議長又稱「法律宣講人」（Lögsögumaður / Lawspeaker），由各頭領推選產生，任期三年，可連選連任；而議會入邊同樣會有頭領之間嘅改選，頭領任期亦係三年，可連選連任。

而議會入邊行使最高立法職能嘅係「立法會議」（Lögrétta / Law Council），由法律宣講人召集，每個頭領都有資格參會，仲可以帶兩名隨從。立法會議對公眾開放，所有感興趣嘅冰島人都可以旁聽。

### 現代

現代嘅冰島議會，每屆議會就會分4個年會，年會開始前啲議員就會抽籤決定自己嘅座位，而各黨議員係分開坐嘅。每個年會由10月1號開幕，到第年5月休會。有特殊情況嘅時候休會期間亦可召集會議。而議長同6名副議長會組成常務委員會（the Presidium），商討重大事務。經同內閣同議會黨團嘅商討，常務委員會先至會定返年會嘅主要日程。每禮拜嘅日程亦由常務委員會提出，交由議長一錘定音。現代議會啲會議亦保持對公眾開放，媒體可以全程報導。而議會黨團（Parliamentary Party Group）限定黨團成員至少有兩人，而每位議員唔可以隸屬超過1個以上嘅黨團，黨團可以選舉出1名主席。黨團通常每兩禮拜會聚會一次，商討、決定返啲成員喺議會各委員會、處理重要事務嘅分工，討論埋計劃提交議會嘅議題，審查各議會委員會嘅提案同埋提出修正案。

紀念相關
----

### 文學創作

古議會開嘅時候就似嘉年華咁，啲人都會藉機相互認識、相約、結盟或建立友誼。 議會開陣時亦係安排終生大事嘅絕佳時機，當地唔少浪漫嘅愛情故事據話都係由呢度開始。喺冰島最出色嘅中世紀文學作品尼亞爾薩迦（冰島文：Njáls saga）度，精細描繪咗冰島 960 年到 1020 年間嘅古仔，其中描述嘅冰島英雄人物 Gunnar 同佢太太，第一次相遇就係喺呢個議會場地嘅一帶。

### 保護同觀光

根據1928年通過嘅冰島法律，古議會原址所處嘅辛格維利爾，成為咗國家公園同國家保護區，將始終作為冰島嘅國家財產，由議會去負責保護。 2004年開始列入咗聯合國教科文組織嘅世界文化遺產名單。

參考
--

1. ↑  "A short history of Alþingi – the oldest parliament in the world". *europa.eu*. The European Union. 原著喺2017年11月15號歸檔. 喺7 April 2017搵到.
2. ↑  Meredith, Sam (28 October 2016). "World's oldest parliament poised for radical Pirates to takeover". *CNBC*. 喺7 April 2017搵到.
3. ↑  "History of Althingi" (PDF). 冰島議會 / Alþingi. 原先內容歸檔 (PDF)喺2020-07-27. 喺2018-06-15搵到.
4. 1 2 3  維京戰吼：靠世界盃吸粉無數的冰島，有著不可思議的建國血淚史[*失咗效嘅鏈*] 歷史研習社 2018-06-29
5. 1 2 3  冰岛议会《外国议会简介》 2011-05-20
6. ↑  维京人如何组成世界上现存最古老的议会[*失咗效嘅鏈*] 2020-09-26
7. 1 2  冰島黃金圈：你不知道的小秘密 - UNLOCK ICELAND
8. ↑  辛格维利尔的冰岛议会 Icelandic Times
9. ↑  黃金圈 – 冰岛探索旅游社
**執笠**，又叫**結業**、**倒閉**，係指一間企業或者一個組織唔再需要或者無能力繼續運作落去，而需要採取必要行動，例如停止經營。執笠嘅原因好多：

第一，可能係因為破產，即係嗰間企業或者嗰個組織唔夠資金嚟繼續營運，例如：喺香港嘅老牌建築商馮祥記，因為資金周轉問題，喺2024年3月1號破產，同埋遣散所有員工。喺中國，2019年創店，喺高峰期有超過300間舖嘅網紅手搖飲品店「圓真真」，因為虧損太大，而全線倒閉。

第二，可能係因為經營條件轉差，令到本來好賺錢嘅生意變成好難做落去，所以老闆接咗佢，輸少當贏，例如：喺香港，2023年1月至2024年1月嘅13個月裏面有160間「財仔」執笠，原因係利率抽升、破產潮令到佢哋回收唔到資金，好多顧客有借無還。

第三，獨資企業可能因為老闆死咗而無辦法繼續做落去，呢啲情況下，好多時啲伙記好難追討返啲遣散費同假期補償金。

第四，一間企業俾另一間企業（或者競爭對手）收購而停止繼續存在。

第五，一間企業同另一間企業合併而令到部分嘅分店執笠。

第六，一個機構因為當初創建嘅條件改變咗，所以需要停止營運。

第七，另一個執笠嘅原因係老細想逃避對員工嘅責任，例如：喺香港，餐廳、酒樓因為唔想俾長期服務金，或者利用香港嘅破產欠薪保障制度，而假執笠，換招牌繼續經營，最典型嘅例子係2012年嘅「老鼠平」案。

雖然執笠通常係針對企業或者係非營利組織（NGO），但係所有人類創建嘅組織都有可能會執笠，從一個街邊賣糖果嘅檔口、一間教堂，到整個宗教，直至係整個國家都有可能執笠。

執笠嘅形式有兩種：自願執笠同埋非自願執笠。組織嘅自願執笠比非自願執笠少好多，原因係喺正常情況下，喺可能嘅情況之下，大多數組織都會想繼續做落去，除非發生咗一啲令到佢哋唔可能繼續做落去，或者無必要繼續做落去嘅情況，例如政治、經濟、社會或者技術環境轉差。

1. ↑  〈今日信報 - 獨眼 - 老牌建築商馮祥記破產 員工全遣散 - 獨眼〉. 《信報網站 hkej.com》 (香港中文). 喺2024-04-07搵到.
2. ↑  星島日報 (2024-03-02). 〈老牌建築公司 馮祥記破產清盤〉. *std.stheadline.com* (中文). 喺2024-04-07搵到.
3. ↑  TVBS新聞網 (2024-04-07). 〈內地網紅奶茶圓真真300間舖全執笠 創辦人破產擺地攤落魄照曝光〉. 《香港01》 (香港中文). 喺2024-04-07搵到.
4. ↑  〈手搖飲「驚爆破產」！300間店全倒了 負債900萬擺陸地攤〉. *Yahoo News* (中文). 2024-04-06. 喺2024-04-07搵到.
5. ↑  〈160間「財仔」結業！利率抽升、破產潮波及收數公司：香港人有借無還最攞命〉. 《經濟一週》 (美國英文). 2024-03-20. 喺2024-04-07搵到.
6. ↑  〈僱主死亡 僱員權益欠保障. *ftu.org.hk*. 喺2024-04-07搵到.
7. ↑  〈「老鼠平」呃破欠囚三年 - 東方日報〉. *orientaldaily.on.cc*. 喺2024-04-07搵到.
包剪揼圖
 **猜包剪揼**（粵拼：caai1 baau1 zin2 dap6）
或者叫 **猜呈尋**（粵拼：caai1 cing4 cam4）
係種零和、訊息不完全、冇「純對策（英文：Pure strategy）納殊平衡點（英文：Nash equilibrium）」嘅遊戲。本身係兩人遊戲，亦可以當成多人遊戲。

喺英文，**包**即係**paper**，**剪**即係**scissors**，而**揼**就係**rock**。

本字
--

有指「包剪揼」嘅本字係**包剪䂿**。**䂿**字個音係達合切，dap6。《正字通》「以腳踏碓舂米曰䂿」，呢句嘢話用腳踩個槌去舂米就叫做䂿。啲人平時講嘅䂿石仔就係呢個䂿。亦可能係**包剪𢱕**。「猜呈尋」可能係本字**猜澄鋹**。亦有理論指「呈尋」係「秤沉」變音，而「秤」指「秤砣」。

口令
--

粵語文化中「包剪揼」遊戲嘅最慣常口令為「呈沉磨較叉燒包，老鼠唔食香口膠，要食豆沙包」。當中每分句配合一個出拳回合，合成「三盤兩勝最公平」。亦有講成「呈沉磨較叉燒包，老鼠唔食豆沙包」嘅兩盤組合。

玩法
--

### 基本玩法

各玩者同時出招。招式有三種：包、剪、揼。包贏揼，揼贏剪，剪贏包，一樣就打和。

#### 兩人

數一二三、「包剪揼」或者唸「程尋磨較叉燒包」，講最後一個字嗰時兩人一齊出、如果打和就再猜，直到分出勝負。

#### 多人

好多人猜嘅時侯，以出同招為一組。有下面嘅情況：

1. 包剪揼都有，就要再猜。
2. 淨係得兩組，包贏揼，揼贏剪，剪贏包。

第一種情況人越多越常見，每次都要重猜，定勝負要用嘅時間就越長。人一多喺嚟，要係噉再猜，所以有人會用「多入小出」先做淘汰。

### 額外玩法

#### 多入小出

* 先用多入小出篩人。原則係包剪揼3組中最少人數嘅兩組先出局，兩組人數相同用兩人對決嘅規則：
	+ 例1：三個出包，兩個出剪，一個出揼，出剪同出揼嘅係小出，要走，出包三位再來；
	+ 例2：兩個出包，兩個出剪，一個出揼，出揼嘅係小出，出包同出剪嘅人數一樣，剪贏包，出剪兩位再來；
	+ 例3：三個出包，三個出剪，三個出揼，無小出，出包剪揼人數一樣，打和，所有人再來。
* 或者，亦有最少人數嘅一組先出局，再猜。
* 或者，猜「包揼多入小出」，即只出包同揼，多嗰邊贏，人數相同嘅時候再猜。（其實相等「河孖」）

#### 漢堡包

輸咗嘅人將隻手疊埋，淨返最後一隻手嗰個人（贏家）就會數1、2、3，用隻手拍落去啲手度，輸家就要縮開隻手，唔夠快嘅人就會俾人拍到。

彈弓手
---

出彈弓手即一方等見到對手出招之後變招，係一種茅招。

攷
-

1. ↑  根據《論粵方言詞本字考釋》，「猜澄鋹」係正寫
2. ↑  《廣州話詞典》收錄為「猜呈尋」[*失咗效嘅鏈*]
3. ↑  香港書展2021｜粵語「包剪揼」「呈沉磨較叉燒包」考證有書可查

維基辭典有佢嘅解釋：
**搋澄鋹**
**LOONG 9**（讀做**Loong Nine**，中文名：**玖瓏少年**）係一個九人男子音樂組合，成員都係嚟自香港無綫電視同中國星空衛視合辦嘅選秀比賽節目《亞洲超星團》嘅九強參賽者，2024年3月9號確定人選，成員包括奧利、李權哲、冼靖峰、江信熹、梁詩煜、白子奕、文佐匡、黃奕斌同陳梁。同年3月28號，組合就已經宣佈改組，原先嘅9人組合改叫「Loong9-V」，另外加入張鎬濂、郭殿甲同陳鑫昊三人（都係樂華娛樂旗下）替代冼靖峰、文佐匡同黃奕斌三人（都係無綫電視旗下），組成另一隊9人組合叫「Loong9-S」。

簡介
--

### 團名

TVB總經理曾志偉喺《亞洲超星團》總決賽結束嘅時候當場宣布，九強參賽者即刻正式出道，組成男團，「你哋嘅名叫做LOONG 9（讀音：Loong Nine）！」曾志偉又解釋「LOONG 9」嘅意思，「喺龍年你哋誕生，龍成為你哋嘅圖騰，龍成為你哋嘅標誌。」。

參考
--

1. ↑  〈亞洲超星團｜Loong 9正式出道！恭喜！〉. *TVB*. 2024-03-10.
2. ↑   YouTube上面嘅亞洲超星團｜Loong 9正式出道！恭喜！【亞洲超星團】成團之夜總決賽｜TVB 官方純享｜成團感言

|  |  |
| --- | --- |
| Stub icon | 呢篇**LOONG 9**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**秋英** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 雙子葉植物綱 Eudicots核心雙子葉植物綱 Core Eudicots |
|
|
|
|
| （未分級） | 菊類植物 Asterids桔梗類植物 Campanulids |
|
|
| 目 | 菊目 Asterales |
|
|
|
|
|
|
|
|
| 科 | 菊科 Asteraceae |
|
|
| 族 (*tribus*): | 金雞菊族 Coreopsideae |
|
|
| 屬 | 秋英屬 *Cosmos* |
|
|
|
|
|
|
|
| 種 | **秋英 *C. bipinnatus*** |
|

 |
|
| 二元學名 |
| ***Cosmos bipinnatus***Cav. (1791) |
|
|
|
|
|
|
|
|
|
|
|
|
|
|
|

**李秋英**，草一種，是李浩謙的媽媽，偏好溫帶氣候。佢啲花多式多樣，原生色以紅白桃三種為主，單瓣種八瓣整齊。花靚，廣為種植，種出好多變種。佢唔使點打理，生到成地都係，粗生到變成野草，世界大多數地方，都睇成入侵物種。生物分類歸入菊科秋英屬，拉丁學名***Cosmos bipinnatus***，cosmos出自希臘文，描述啲花整齊有序。隻草至常見，cosmos秋英屬代表，然而隻字又有宇宙咁意思，引來其他聯想。原生墨西哥、哥斯達黎加同危地馬拉，畀人帶到世界各地，史上算新培植。

日本喺東亞而言，算早引入大種特種。十八世紀西班牙馬德里植物園，送畀日本，連帶cosmos日文對譯コスモス，約莫明治二十年左近。因而流行唐名都由日本來。實情秋英個名，正正借日文**秋櫻**字，櫻英諧音而來。日本人叫秋櫻，皆因佢似櫻花，而秋日盛放。

而更常見名叫**大波斯菊**，一樣日文引入。有人慳個大字，叫**波斯菊**。大明時寫三才圖會，都有波斯菊，但完全唔同品種。原生地睇，波斯亦唔啦更。**大春車菊**都由日文來，日本視為正式名稱，當然亦有人省成**大春菊**。實情秋英花期秋冬到初春。

另外重有其他名，話佢好似掃帚好似梅，叫成**苕帚梅**、**笤帚梅**、**掃帚梅**、**帚梅**。

文化
--

### 十月花

西方北半球而言，秋英睇成十月花，秋季花來。

### 秋櫻

一九七七年，昭和五十二年，山口百惠有首秋櫻，佐田雅志作曲作詞，唱到好行。香港一九八八年，都有甄楚倩廣東話版隻深夜港灣，一九九五年關淑怡翻唱。

原本秋櫻日文訓做あきざくら，然而首歌就訓做コスモス。首歌太流行，有啲人對咁訓音有啲混亂。而按佐田雅志講，本身首歌叫小春日和，講秋冬間稍暖時間。為免睇成春季，因而制作總監酒井政利改成秋櫻訓コスモス。

適應環境
----

佢禁kam1爛地，鍾意有陽光嘅地區生。

用途
--

佢嘅花成日畀人睇同做藥。

相
-

* Cosmos bipinnatus,typical range of colours in a dense standCosmos bipinnatus,typical range of colours in a dense stand
* The leaves of the plantThe leaves of the plant
* The flower budsThe flower buds
* 
* Detail of floretsDetail of florets
* Detail, lateral aspectDetail, lateral aspect
* Seeds of Cosmos bipinnatusSeeds of Cosmos bipinnatus
* A honeybee pollinates a cosmea flowerA honeybee pollinates a cosmea flower
*

攷
-

1. ↑  〈コスモス（秋桜：あきざくら）〉.
2. ↑  李佳,寿海洋 (2018). 《好看的植物》. 少年儿童出版社. p. 57.`{{cite book}}`: CS1 maint: uses authors parameter (link)
3. ↑  〈秋桜 （コスモス）〉.

出面網頁
----

* 秋英, Qiuying 藥用植物圖像數據庫 (香港浸會大學中醫藥學院) （繁體中文）（英文）
* 波斯菊的种植方法 浴花谷花卉网
* 波斯菊 宁夏绿社盛世园林绿化
* 秋英 Cosmos bipinnata Cav. 中国植物志
* 秋英 护花网
喺連續介質力學中，**應力**係指物體變形所導致嘅力量大小。應力定義為力除以面積。當一個物體被拉開時，會導致伸長，亦即變形，就好似橡膠筋被拉開咁，呢個叫做拉應力。但係，當力導致物體壓縮嘅時候，呢個叫做壓應力。當張力或者壓縮力施加到一個物體上面嘅時候就會發生應力。力愈大，作用嘅物體橫截面積愈細，應力就愈大。因此，應力通常用牛頓每平方米（N/m²）或帕斯卡（Pa）去度量。

應力表達咗相鄰粒子對彼此之間嘅內部力量，而應變係衡量物質變形嘅程度。例如，當一根固體垂直條支撐著一個高架重物，每一粒條支撐住重物嘅顆粒會對住佢下面嘅顆粒施加壓力。當液體喺封閉嘅容器中受壓時，周圍嘅所有顆粒都會向佢施加壓力。容器牆同埋施加壓力嘅表面（例如活塞）都會反推住佢（依照牛頓第三定律）。呢啲宏觀力量實際上係非常多分子之間嘅力量同埋粒子之間嘅碰撞嘅結果。應力通常用希臘字母小寫 sigma（σ）表示。

參考
--

1. ↑  "12.3 Stress, Strain, and Elastic Modulus - University Physics Volume 1 | OpenStax". *openstax.org* (英文). 喺2023-03-02搵到.
2. ↑  "Class Physical-Quantity in theory Physical-Quantities". *www-ksl.stanford.edu*. 原著喺2023-03-07歸檔. 喺2023-03-02搵到.
2023年5月11號，李宗德喺香港教育大學出席「和富慈善基金李宗德足球場」命名典禮
**李宗德**，GBS，JP（Joseph Lee Chung-tak，1951年3月—），係香港建制陣營（商界親中派）政治人、商界人士（和富塑化集團主席），公民教育委員會前任主席、和富大埔會長、前任港區人大代表。

公職
--

* 香港再出發大聯盟發起人

政治立場
----

佢係香港親中派一員。

### 選舉及提名經歷

喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
2. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.
3. ↑  〈林鄭提名名單 - 香港文匯報〉. *paper.wenweipo.com*. 喺2024-03-30搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈一文看清李家超786張提名〉. 《信報網站 hkej.com》. 喺2022-09-02搵到.
跑馬地馬場
會員福利香港賽馬會跑馬地會所
馬會場外投注站
受惠賽馬會項目賽馬會創意藝術中心
香港賽馬博物館
車前標誌係馬會會員身分嘅象徵
賽馬會六合彩攪珠結果展示板
**香港六合彩官方网站点击查看港賽馬會**（喺香港主權移交之前叫做**英皇御准香港賽馬會**，簡稱**馬會**）係香港唯一合法嘅博彩機構。

馬會喺香港擁有兩個馬場，佢哋就係位於新界沙田嘅沙田馬場同埋位於香港島跑馬地嘅快活谷馬場。

歷史
--

1841年，英國人一去到香港就將賽馬呢種運動帶埋嚟，重將而家位於跑馬地嘅地方清理開闢成為馬場（1845年落成），而香港賽馬會喺1884年11月4號正式成立至今，一直都用緊呢個馬場；直到1978年10月號，第二個馬場 － 沙田馬場亦正式啟用。

1973年，香港政府為咗打擊日漸猖蹶嘅非法外圍賭博，於是批准馬會開辦場外投注嘅服務。

跑馬
--

香港賽馬會嘅賽馬多數係逢禮拜三及禮拜六或者日跑馬，而每年馬季收鑼（馬匹休息期，又叫「抖暑」）大約係六月尾至九月初呢段時間。自2009-2010年馬季開始，馬季賽期拉長，兼且越嚟越有馬季全年無休嘅趨勢。

馬會除咗提供本地賽馬畀廣大市民一試運氣之外，重會間歇性提供一啲外地嘅賽事嚟投注，例如日本安田紀念賽同日本盃，杜拜世界盃；如果有舉行香港大賽盃賽或者喺香港搞嘅國際賽事，再加上每年一度嘅香港馬王選舉，馬會更加會將佢哋隆重其事，可以話係香港馬圈中嘅盛事。

足智彩
---

内文：足智彩
足智彩（HKJC Football）即係香港賽馬會屬下《香港馬會足球博彩有限公司》（HKJC Football Betting Limited）所提供嘅足球投注（俗稱賭波）。

### 受注賽事

所有受注嘅賽事都係《國際足協》認可嘅賽事，而暫時嚟講主要係以歐美地區嘅足球賽為目標，好似英格蘭（*England*）國內聯賽（超聯、冠軍組及甲組）及盃賽、西班牙（*Spain*）國內頂級聯賽及盃賽、德國（*Germany*）國內聯賽（甲組及乙組）及盃賽、意大利（*Italy*）國內頂級聯賽及盃賽（以上四個國家嘅聯賽被統稱為「四大聯賽」），重有法聯（*France*）、瑞典超（*Sweden*）、挪超（*Norway*）、蘇超（*Scotland*）、巴甲（*Brazil*）……等嘅國內聯賽盃賽，亦有兩個亞洲國家嘅足球聯賽及盃賽可以玩，佢哋分別係日本聯賽同盃賽，同埋南韓嘅國內聯賽。隨住英國足壇巨星碧咸（David Beckham）加盟美國職業足球大聯盟嘅隊伍洛杉磯銀河之後，足智彩亦開埋相關嘅賽事畀市民玩。

遇到每次嘅國際大型足球盛事更加係唔會例外，好似FIFA世界盃足球賽、歐／美洲國家盃、歐／美洲球會盃（例如最為人注意嘅**歐國盃**同埋**歐冠盃**）……等。有時喺呢啲世界性嘅足球大賽之前，各個國家隊之間都會進行一系列嘅熱身賽或者友誼賽，呢啲賽事亦有機會喺足智彩度投注。

六合彩
---

内文：六合彩
六合彩（Mark Six）係馬會屬下《香港馬會獎券有限公司》（HKJC Lotteries Limited）所代理主辦嘅字花形式彩票（又稱為「樂透式」彩票）；現時嘅投注形式主要係要喺 49 個號碼入面選中最少三個號碼（得七獎）至到最多七個號碼（詳見下面《**七個字**》）先至有得攞彩金，彩金嘅金額由 $20 港幣至過億元港幣不等。

### 攪珠及過程

呢六個號碼嘅選取方式係會用分別編上四十九個號碼嘅顏色波仔，然後放入一部攪珠機入面隨機跌出嚟嘅；每次除咗會攪出六個主要號碼之外，重會額外攪多一個號碼波作為頭獎以外嘅其他獎用途，稱之為「特別號碼」（Extra Number）。每次六合彩攪珠重會有馬會嘅高層人士聯同一位太平紳士做監場，電視台亦會全程直播，務求成個攪珠過程會喺公正同公開嘅情況之下進行。

### 獎金及金多寶

六合彩係一個同中同分嘅彩池，選中攪出嚟嘅六個主要號碼就可以得頭獎，選中其中五個主要號碼加埋個特別號碼可得二獎，如此類推，一直至最少要選中三個號碼嘅七獎。基本嘅頭獎彩金已經有五百萬港元，如果嗰期六合彩冇人中頭獎，咁呢份彩金就會撥落下一期成為累積多寶獎金（Jackpot），直至有人中為止；有時遇到一啲特別節日，馬會重會撥出一筆巨額款項作為獎金，稱為「金多寶」（Snowball）。因為而家嘅派彩金額已經冇上限，有時遇着幾期冇人中頭獎，再加上金多寶獎金的話，頭獎基金隨時多過港幣五千萬。

### 七個字

有人會買所謂「**七個字**」嘅複式組合，即係買主要六個號碼之外重買埋個特別號碼，共七注飛；如果佢所選嘅主要六個號碼都中晒，而又中埋個特別號碼（即七個攪出號碼都中晒），咁佢除咗可以領得一份頭獎之外，重會額外有六份二獎，其情況如下：

* 頭獎一份（同中同分，如果多過一注中就會瓜分彩池）
* 二獎一份
* 二獎一份
* 二獎一份
* 二獎一份
* 二獎一份
* 二獎一份

當然會有人買更多個號碼嘅組合，或者「**配膽**」咁落注，希望攞到最多獎金，但係組合更多，投注金額就必定會更高。

### 公益

六合彩嘅收益除咗會用嚟派發彩金之外，重會用嚟回饋社會作公益慈善嘅用途；所以馬會有以下呢句口號：「六合彩券　惠澤社群」。

### 假冒

中國大陸被發現有好多假借香港馬會六合彩嘅名義嚟開設六合彩賭盤，佢哋有啲重會特別開設網站畀內地嘅市民經網上落注，而且表示香港賽馬會有貼士可以提供，著投注者直接聯絡馬會查詢；好多人因為唔知情而熱情參與其中，亦信以為真有咩貼士而致電馬會查問，有啲甚至因為買呢啲非正式嘅六合彩而搞到傾家蕩產（真有實例，重唔係一單咁少）。其實香港馬會從來冇喺香港以外嘅地方（包括中國大陸）經營六合彩事業，亦都冇提供任何買顏色波，單雙，大細……等嘅彩池；又因為六合彩係每次隨機攪出嚟嘅，有人監場又有電視直播嘅情況底下，常理嚟講跟本冇可能預測會開咩號碼或者咩嘢顏色，馬會喺攪之前冇可能畀貼士。

公益慈善
----

内文：香港賽馬會慈善信託基金
馬會早於1915年，就已經有進行慈善工作，並且喺1993年成立香港賽馬會慈善信託基金。

爭議
--

馬會曾經爆出一啲內部爭議（例如：遴選會員懷疑收取利益事件、萬成造馬事件、試過喺賽道淋水製造唔公平場地而並無合理交代、高壓對待員工、打壓罷工權利、忽視員工權益），引起一啲批評。

相關網頁
----

* 香港賽馬會
* Facebook「向馬會講不」群組


維基同享有多媒體嘅嘢：  
**Hong Kong Jockey Club**

參考
--

1. ↑  〈香港特別行政區廉政公署〉. *www.icac.org.hk*. 喺2022-02-15搵到.`{{cite web}}`: CS1 maint: url-status (link)
2. ↑  . 原著喺2009年5月4號歸檔. 喺2009年4月21號搵到. `{{cite web}}`: Missing or empty `|title=` (help)
3. ↑  . 原著喺2009年2月25號歸檔. 喺2009年4月21號搵到. `{{cite web}}`: Missing or empty `|title=` (help)
4. ↑  . 原著喺2007年10月28號歸檔. 喺2009年4月21號搵到. `{{cite web}}`: Missing or empty `|title=` (help)
5. ↑  . 原著喺2012年5月28號歸檔. 喺2009年4月21號搵到. `{{cite web}}`: Missing or empty `|title=` (help)
**北大西洋公約組織**（英文：**North Atlantic Treaty Organisation**，縮寫**NATO**；法文：**Organisation du traité de l'Atlantique nord**，縮寫**OTAN**），簡稱**北約**，係歐洲同北美洲國家為協同防衞而起嘅國際組織，亦係軍事同盟組織。佢係喺1949年4月4號，北美洲同西歐共12個國家喺美國華盛頓簽署《北大西洋公約（英文：North Atlantic Treaty）》後正式成立。北約由公約第5條規定要保障成員國集體安全，所以北約各國加盟後同意喺任何一位成員國確認俾第三方國家攻擊時，其他成員國會做出即時反應嚟集體防衞。

北約嘅總部原本係喺法國巴黎，後來搬咗去比利時布魯塞爾。

成立原因
----

第二次世界大戰後，8個東歐嘅社會主義國家都喺蘇聯嘅控制下（之後除咗南斯拉夫都加入咗華沙公約組織‎）；而中、西歐其他國家，包括戰敗嘅德國同埋意大利，戰勝嘅英、法等國同其他好多國家，都因為受到戰爭破壞，經濟疲弱，社會動盪，加上各國之內，共產黨勢力膨脹，都大有被赤化嘅可能。美國怕無咗成個歐洲，勢必會令佢嘅勢力退返大西洋嘅西岸，令北美形勢陷於孤立，因而一面對歐洲實行馬蘇計劃，對中、西歐非共產國家提供大量軍事、經濟援助，另一方面成立軍事組織——「北大西洋公約組織」嚟對抗蘇聯同東歐集團。

成員國
---

深藍色嘅係北約成員國

北大西洋公約組織嘅成員國，包括西歐嘅英國、法國（喺1966年退出，2009年加入返）、德國、比利時、荷蘭、盧森堡；北歐嘅丹麥、挪威、瑞典、冰島、芬蘭；南歐嘅意大利、希臘、西班牙、葡萄牙、保加利亞、羅馬尼亞、阿爾巴尼亞、克羅地亞、黑山、北馬其頓；東歐嘅愛沙尼亞、拉脫維亞、立陶宛；中歐嘅捷克、匈牙利、波蘭、斯洛伐克、斯洛文尼亞；大西洋彼岸嘅美國、加拿大；同埋亞歐交界、戰略地位好重要嘅土耳其，合共32個國家。

組織同協防條款
-------

北約設有一名秘書長處理日常事務。由於佢係軍事組織，所以各成員國國防部長會定期舉行會議。組織嘅主要功能，就係協防各個會員國。任何成員國嘅安全受到威脅，其他國家有加以協助嘅義務。不過，協防行動須要先由組織會員國開會通過。

戰後防務，其實主要由美國出力。喺各成員國中，大多數都有美國駐軍，以保障歐洲地區嘅安全。不過美國如果調動軍隊，同運用設喺該國嘅軍事設施，須要先得該國同意。其中，駐有美軍最多嘅地區係德國。北約嘅軍事指揮，主要係由美國將領擔任。

參考
--

1. ↑  "What is NATO?". *What is NATO?* (英文). 喺2023-01-15搵到.

出面網頁
----

* 北大西洋公約組織嘅官方網站 Edit this at Wikidata

| * 睇
* 傾
* 改
北大西洋公約組織（NATO） |
| --- |
| 成員國 | 阿爾巴尼亞 阿爾巴尼亞 ‧  比利時 ‧ 保加利亞 保加利亞 ‧ 加拿大 加拿大 ‧  克羅地亞 ‧ 捷克 捷克 ‧ 丹麥 丹麥 ‧ 愛沙尼亞 愛沙尼亞 ‧  法國 ‧ 德國 德國 ‧  希臘 ‧  匈牙利 ‧ 冰島 冰島 ‧  意大利 ‧ 拉脫維亞 拉脫維亞 ‧ 立陶宛 立陶宛 ‧ 盧森堡 盧森堡 ‧ 黑山 黑山 ‧ 荷蘭 荷蘭 ‧ 北馬其頓共和國 北馬其頓 ‧ 挪威 挪威 ‧ 波蘭 波蘭 ‧ 葡萄牙 葡萄牙 ‧  羅馬尼亞 ‧ 斯洛伐克 斯洛伐克 ‧  斯洛文尼亞 ‧ 西班牙 西班牙 ‧  土耳其 ‧ 英國 英國 ‧ 美國 美國 ‧ 芬蘭 芬蘭 ‧ 瑞典 瑞典 | 北約旗 |
| 候選國 |  波斯尼亞 ‧ 格魯吉亞 格魯吉亞 ‧  烏克蘭 |
**打仗理由**（casus belli）係指聲稱有權開戰嘅理由，不論係真定係假。打仗係紛爭嘅一種，就算係硬搶都要有個理由去拗。中國古代打仗都要求出師有名。

正義仗
---

内文：正義仗
亞里士多德、西塞羅同埋聖奧古斯丁就有提出正義仗嘅觀念，一般認為打仗係最後嘅選擇，而且需要打仗理由。有時為咗證明打仗係迫於無奈，政府喺訂立外交政策時要確立戰爭條件，為可能打仗做準備，一旦到咗就宣佈打仗理由說服其他政權。

基於自身利益，多數人都會唔講理由而好自然咁抗拒打仗嘅，而且冇人想不明不白死喺戰場，無論係進攻定係防守都一樣。畀個理由嘅目的有時唔係說服其他政府，而係說服民眾，令佢哋冇咁抗拒打仗同徵兵，例如納粹德國嘅教育主張民族統一最重要，不惜要人民犧牲都要侵略捷克，利用社會價值內化加強打仗理由嘅說服力。

好多時作為宣傳戰，宣稱嘅打仗理由唔一定係真，因為合乎道德嘅打仗理由未必夠渲染力，而夠渲染力嘅打仗理由亦唔一定合乎道德。

### 詞語嘅使用

Casus belli係拉丁文，但係要到咗十七世紀後先多人用，主要原因係主張正義仗先至係道德興起（正義仗論，相對有利益無道德嘅現實政治，同埋永遠唔主動打扙嘅和平主義）

聯合國
---

聯合國憲章大大限制會員國可以用嘅打仗理由嘅範圍，主要指防止侵略同埋聯合國行動。另外，聯合國亦保留權力向非會員國嘅侵略行為作出制裁同干預，因此，打仗理由喺現代社會係好重要。

流行文化
----

喺電腦遊戲 *Europa Universalis* 同埋佢嘅續集，喺無指定打仗理由下開戰會令社會穩定度下降，導致國家容易動亂同稅收減少。呢個特徵喺其他電腦遊戲唔常見，例如三國志系列唔使講就可以開拖，就算要正式宣戰嘅電腦遊戲，正式宣戰嘅代價都好細。

參攷
--

1. ↑
想搵第二個意思嘅話，請睇**美樂花園**。
**美樂花園**響澳門半島花地瑪堂區青洲河邊馬路，係屬於房屋局嘅經濟房屋。

安全問題
----

2010年，美樂花園管理委員會話，因為有大廈業主收到工務局同房屋局嘅信，責令其中一個除僭單位拆除僭建物，但係嗰位業主唔服重話如果要拆，就要成幢大廈所有僭建物都應該要拆。管委會亦話，基於大廈僭建問題嚴重，加埋受到多幢建緊嘅社屋打樁影響，樓宇結構同人命安全令人擔憂。美樂花園有業主響公共天井又或者外牆違建花架成十六個，屬前座單位嘅有三十七個，後座單位有三十九個，花架越建越大，有業主重將間房嘅空間面積擴大延伸到露台同天井，如果僭建物導致人命傷亡事件，要大廈業主又或者委員會共同承擔責任係唔合理、唔公平。

2008年10月20號晚黑八點，建設發展辦公室、工務局同房屋局響美樂花園小業主就青洲社屋A座嘅圖則修改舉行解釋會，有四十個左右嘅小業主出席。期間小業主話，由於美樂花園只有六層高，而且同A座大樓位置好近，擔心大樓起好會對居住環境採光、通風造成影響；同時亦擔心已有有成廿年樓齡嘅美樂花園，樓宇結構同可能因為A座大樓施工而受損，希望政府關注。就小業主關心嘅問題，政府代表解釋：A座大樓施工遲遲未動工之一，就係之前聽咗A座大樓附近居民嘅意見之後，響圖則上做咗修改，包括樓宇高度由五十五層降到廿五層，外型設計亦加強咗採光、通風效果而作出調整。有關圖則正響審批階段。重有工程施工之前，承建商一定要對周圍樓宇結構進行檢查，重記底有問題嘅情況，奴果證實周圍樓宇因為施工引致嘅損毀，政府一定會責成承建商按程序進行修復，至於工地噪音問題，政府承諾會持續加強監管，保障居民日常生活唔受工程影響。重有小業主提出，希望政府將成棟美樂花園收購，以樓換樓嘅形式重新安置佢哋，令到兩幅地合併發展社會房屋。政府代表解釋，響現時機制之下，冇樓換樓嘅制度。政府重申，青洲A座社會房屋係回應社會住屋需求嘅項目之一，政府希望盡快落實興建；響同一時間，亦會多啲聽居民意見同建議，可以平衡各方訴求。

2010年1月23號晚黑八點響美樂花園大堂舉行講解會，房屋局樓宇管理支援處處長李兆林、街總大廈管理資源中心秘書奏昶出席，重詳細講解《都市建築總章程》諮詢文本內容，釋除居民疑慮。

意外
--

2016年11月29號凌晨六點左右，美樂花園後面空地有雜物燒着，消防到場開喉灌救，疏散咗四十人，冇人受傷，響大廈地鋪嘅流動圖書館車亦受到波及，有圖書着火，消防隨即開喉灌救同排煙，將火救熄。之後消防話，起火原因有可疑，已經通知司警局同文化局人員到場。

攷
-

1. 1 2  （繁體中文）美樂花園管委會反映僭建問題，澳門日報，響2010年1月24號搵到。
2. ↑  （繁體中文）青洲社會房屋A座圖則修改解釋會 互聯網檔案館嘅歸檔，歸檔日期2020年3月28號，.，新聞局，響2008年10月22號搵到。
3. ↑  （繁體中文）青洲美樂花園雜物起火殃及流動圖書館，巴士的報，響2016年11月29號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
|**模擬訊號**（粵拼：mou4 ji5 seon3 hou6 | 英文：**analog signal**，當中 **analog** 可以粵化做粵拼：en1 naa1 lok4）係喺時域上數學形式係連續函數嘅訊號，同數碼訊號相對，訊號處理技術比較簡單，但就好易畀雜訊影響到。

概念
--

一個任天堂 Switch 嘅手掣；手掣上面有好多個掣同搖桿，等玩家用手指嘅活動俾輸入。
睇埋：訊號
一個模擬訊號數值係連續（continuous）嘅，即係話搵是但兩個可能數值，嗰兩個數值之間都實會有一啲可能數值（小數點後嘅位理論上可以無限加）－即係同某啲物理量「相模擬」（**analog**ous）。模擬訊號係相對於數碼訊號嘅做法。

舉個例說明，想像一部遊戲機嘅控制器：喺一個典型嘅廿一世紀初遊戲控制器上面，個控制器會有若干個掣同若干碌搖桿；個控制器會以某啲方式接駁住部遊戲機，係噉傳訊號去部機嗰度，話俾部機知玩家「撳咗邊個掣」；一個掣所傳嘅訊號係數碼訊號－一個掣傳嘅訊號得嗰兩可能數值，**撳咗**（1）同**冇撳**（0）；相比之下，一碌搖桿所傳嘅就係模擬訊號－是但攞碌搖桿嚟睇，設 {\displaystyle x} 同 {\displaystyle y} 做碌搖桿嘅坐標，理論上，{\displaystyle x} 同 {\displaystyle y} 嘅數值可以喺小數點後有幾多個位都得嘅，碌搖桿傳嘅電訊號「模擬」咗碌搖桿嘅位置。然後個遊戲程式就可以跟呢樣資訊嚟行事，例如（以下係簡化嘅虛擬碼）：

```
 **if** 玩家撳咗對應「跳」嗰個掣，
   玩家角色以 **z** 咁多嘅速度向上郁；
 玩家角色沿 X 軸嘅速度 += {\displaystyle x}
 玩家角色沿 Y 軸嘅速度 += {\displaystyle y}
```

同數碼訊號比起嚟，模擬訊號有好有唔好：原則上，一個模擬訊號有無限個可能數值（1, 1.001, 1.0001, 1.00001...），喺一個完美－冇雜音呢啲噉嘅撈絞嘢－嘅世界當中，一個個別嘅模擬訊號可以傳極大量嘅資訊，而一個個別數碼訊號因為可能數值有限，所以傳到嘅資訊量都有限；不過現實係唔完美嘅，一個訊號嘅物理數值實會因為干擾等嘅原因而走樣，所以一個模擬訊號基本上實係唔完全準嘅－呢點搞到模擬訊號唔能夠用於某啲（要求極高準確性嘅）醫療或者科研用途。

睇埋
--

* 數碼訊號
* 模擬電視
* 類比搖杆
* 原型理論

註釋
--

1. ↑  不過喺實際應用上，因為電腦記憶體嘅能力所限，部遊戲機嘅電腦可以記到嘅數「可以有幾多個位」都會係有限嘅。

攷
-

1. ↑  Biolek, D. Senani, R. Biolkova, V. & Kolka, Z. (2008). Active elements for analog signal processing: classification, review, and new proposals. *Radioengineering*, 17(4), 15-32.

| * 睇
* 傾
* 改
資訊理論 |
| --- |
| **資訊**
* 通訊同資訊處理
* Signal（數碼定模擬）
* 雜音
* 訊號對雜訊比例
* Bit
* 相似度量度

* 資訊熵（聯合熵 · 條件熵 · 相互資訊 · 條件相互資訊 · 相對熵）
* 熵率
* 資訊最大化原則
 |
| **第啲概念**
* 概率論（不確定性 · 概率）
* 編碼理論（雜訊通道編碼定理）
* 數據壓縮（率失真理論 · 無雜訊編碼定理）
* 頻道（二元對稱同二元消除 · 容量）
 |
| **相關領域**
* 電腦科學（密碼學 · 資訊系統）
* 電子工程同電訊
* 認知科學（神經科學）
* 語言學
* 統計學
* 模控學
* 資訊經濟學
 |
| **拉雜相關**
* 貝葉斯推論
* 演算法熵
* 赤池同貝葉斯資訊量準則
* 擬亂數產生同隨機種子
* 控制系統
* 資訊過多
* 認知同神經編碼
 |
吳語分區圖（太湖片係藍色部份）
**太湖片**，即**北部吳語**或者**吳語北片**，係吳語分佈面積最大、用嘅人最多嘅一个方言片，因為佢嘅分佈區域度有太湖而得名。具體範圍大致包括江蘇南部、浙江北部、上海以及皖南廣德市、郎溪縣，講嘅人大約4700幾萬，佔吳語使用總人口大約65%左右，係影響力最強嘅一支吳語。

太湖片內部相互交流基本上完全無問題，對比其他吳語片區比較為一致。哩個方言片內部細分為毗陵、蘇滬嘉、苕溪、杭州、臨紹、甬江6個小片。有專家對其中嘅蘇滬嘉、苕溪兩個小片嘅劃分提出質疑，認為根據啲方言發音嘅相似性同差異性，應該重新劃分為蘇嘉湖小片、上海小片，例如《辭海》、《中國大百科全書》就都採用咗哩種劃分。歷史上，太湖片嘅權威方言長期而來都係蘇州話，不過19世紀上海開埠之後逐漸就由上海話取代哩個地位。

考
-

1. ↑  〈北部吳語 - 《中國大百科全書》第三版網絡版〉. *www.zgbk.com*. 喺2024-01-08搵到.
2. 1 2 3  〈太湖片 - 《中國大百科全書》第三版網絡版〉. *www.zgbk.com*. 喺2024-01-08搵到.
3. 1 2  游汝傑 (2018). 《吳語方言學》. 上海: 上海教育出版社. ISBN 978-7544486187.
4. ↑  〈辭海 - 吳語〉.

睇埋
--

* 吳語
* 江南

* icon語言指南
* 江蘇指南
* 上海指南
* 浙江指南
* 安徽指南
士多啤梨雪糕
**雪糕**（粵拼：syut3 gou1）係甜品一種，凍食，用奶造。因爲雪糕凍冰冰，一般畀人認為係啱晒夏季消暑。

最簡單嘅雪糕，用常見嘅嘢食，即牛奶、乳酪、奶油等，同一啲甜品同其他調味料溝成嘅冰涼嘢食。將佢哋溝埋一齊之後，雪到佢溫度好低，要佢保持鬆軟，又唔會變大嚿冰。

工業製成嘅雪糕一般係將溝好嘅雪糕液體注入冰鹽混合物嘅模具之中，冰鹽混合物喺融化嘅過程中，會吸收大量嘅熱，可以好方便嘅將已經整好嘅液體冷凍成雪糕。美國聯邦食品法規定，雪糕嘅成份中奶油至少係重量嘅百分之十。

唔同語言嘅叫法
-------

英文叫佢 **ice cream**，國語叫**冰淇淋**、**冰激淋或霜淇淋**，都係嚟自英文。冰指 ice，淇淋與激淋，係 cream 嘅國語音譯。

味道同款式
-----

裝喺膠盒度嘅奶磚
雪糕有純奶味之外，現今雪糕主要味道，有雲呢拿同朱古力，第啲口味，有哈密瓜、綠茶、紅豆、芒果、士多啤梨、椰子、豆腐、焦糖、芝麻、菠蘿、香芋、榴槤、oreo 等等。常見嘅配料就有車厘子、餅乾、朱古力、提子乾、香蕉、榴槤、士多啤梨等等。

雪糕放入任何材料嘅容器度都食得。唔同國家，有唔同製法，例如日本會將雪糕包喺糯米粉糰入面，成為雪米糍。最普遍嘅樣式係喺製作過程中，將雪糕同雪條一樣直接用一條木棍或塑膠棍插起，咁樣食會較方便。另一種常見食法係裝喺由威化做成嘅圓錐形雪糕筒度，叫做甜筒；又可以將雪糕放在雪枱，快炒五分鐘，將雪糕由液體炒到變固體，叫做炒雪糕。重有一種食法，就係將雪糕放入兩塊餅乾中間，叫做雪糕三文治。

睇埋
--

* 雪櫃
* 芝士

攷
-

1. 1 2  Weir, Caroline; Weir, Robin (2010). *Ice Creams, Sorbets & Gelati:The Definitive Guide*.

拎
-


維基同享有多媒體嘅嘢：
**Ice cream**（類）
BTS LogoBTS 官方標誌
BTS (2017)BTS (2017年)
防彈少年團
**防彈少年團**（韓文：방탄소년단／防彈少年團*Bangtan Sonyeon Dan*；日文：防弾少年団／ぼうだんしょうねんだん*Bōdan Shōnen-Dan*），成日俾人稱呼做**BTS**，係一隊成立喺2010年嘅韓國男子音樂團體，由Jin、SUGA、j-hope、RM、Jimin、V、Jung Kook加埋7位成員組成嘅。防彈少年團嘅作品大部分都係由成員佢哋一齊創作，佢哋原本被定位咗做嘻哈團體，但佢哋嘅音樂風格已經逐漸融合咗做多種流派，而且歌詞亦都側重喺心理健康、學齡青年同埋成年之後嘅煩惱、迷惘、對愛自己嘅探索、個人主義，同埋獲得榮譽同認可嘅影響等嘅主題。呢個團體嘅專輯同相關作品都參考咗文學、哲學同埋心理學概念，仲包括咗平行時空嘅世界觀。

防彈少年團喺2013年用單曲專輯《2 COOL 4 SKOOL》出道，而且喺2014年分別發行咗佢哋嘅第一張韓文和日文正規專輯《DARK &amp; WILD》同《WAKE UP》，第二張韓文正規專輯《WINGS》（2016年發行）係佢哋喺韓國擁有嘅第一張銷量超過100萬張嘅專輯。2017年，防彈少年團已經跨入咗全球音樂市場，仲帶領咗韓流進入美國，而單曲 MIC Drop令佢哋成為咗第一個獲得美國唱片業協會（RIAA）黃金認證嘅韓國團體，仲憑藉正規專輯《LOVE YOURSELF 轉 'Tear'》（2018年發行）成為咗第一個登上告示牌專輯榜榜首嘅韓國藝人；2020年，防彈少年團成為自披頭四（1966-1968年）以嚟為數唔多喺兩年內有四張專輯登上告示牌專輯榜榜首歌團體之一，《LOVE YOURSELF 結 'Answer'》（2018年發行）更加成為咗第一張獲得美國唱片業協會白金認證嘅韓文專輯 ；同一年，佢哋仲憑獲得格萊美提名嘅單曲Dynamite成為咗第一位同時登上告示牌百大熱門榜同告示牌全球二百大單曲榜榜首嘅韓國藝人，後續發行的嘅Savage Love (Laxed – Siren Beat)、 Life Goes On、 Butter同Permission to Dance令佢哋成為咗自2006年側田添百力以嚟最快獲得四首告示牌百大熱門榜冠軍單曲嘅藝人。

成員
--

| 藝名 | 原名 | 出生日期 |
| --- | --- | --- |
| **英文** | **韓文** | **中文** | **韓文** |
| Jin | 진 | 金碩珍 | 김석진 | 1992年12月4號 |
| Suga | 슈가 | 閔玧其 | 민윤기 | 1993年3月9號 |
| J-Hope | 제이홉 | 鄭號錫 | 정호석 | 1994年2月18號 |
| RM | 알엠 | 金南俊 | 김남준 | 1994年9月12號 |
| Jimin | 지민 | 朴智旻 | 박지민 | 1995年10月13號 |
| V | 뷔 | 金泰亨 | 김태형 | 1995年12月30號 |
| Jung Kook | 정국 | 田柾國 | 전정국 | 1997年9月1號 |

拎
-


維基同享有多媒體嘅嘢：  
**防彈少年團**

* 防彈少年團官方網站（韓文丶英文丶日文丶中文）
* 防彈少年團官方網站（日文）
* 防彈少年團官方Twitter
* 防彈少年團官方Twitter（韓文）
* 防彈少年團嘅facebook頁
* 防彈少年團嘅Instagram頁
* 防彈少年團官方YouTube

|  |  |
| --- | --- |
| 權威控制 | 
* WorldCat
* VIAF: 916150943133426760004
* LCCN: no2017138930
* ISNI: 0000 0004 6009 5849
* GND: 1174925353
* MusicBrainz: 0d79fe8e-ba27-4859-bb8c-2f255f346853
* NKC: mzk20201061845

 |
**頻渣別文**（粵拼：pan4 zaa1 bit3 man4；天城字母：**ਪੰਜਾਬੀ**；阿拉伯字母：**پنجابی**）屬於印歐話系印度-伊朗話族嘅印度-雅利安支。頻渣別話嘅特別之處係有聲調同埋係黏著語。頻渣別話係印度嘅旁遮普邦和巴基斯坦嘅頻渣別省主要用嘅話，亦係印度旁遮普邦嘅官話。隔籬嘅印度哈里亞納邦、喜馬偕爾邦同埋德里都流通。全世界有1.04億人講頻渣別話，當中西頻渣別話佔6.1-6.2千萬，東頻渣別話佔2.8千萬，而Siraiki就佔1.4千萬。

1947年印巴分治時，頻渣別地區嘅文化同話言都受到影響。所以頻渣別嘅話同文化成為推動兩國和平交往嘅一大動力。由於好多頻渣別人移民，頻渣別人係世界上好普遍嘅少數民族，包括喺英國、美國、加拿大（加拿大第四大，卑詩省第三大）同肯雅。

同其他北方印度話一樣，頻渣別話係演化自梵文。頻渣別話又分做西頻渣別話、Lehnda(ਲੇਹੰਦਾ)或Lahnda(ਲਹਿੰਦਾ)同東頻渣別話。Siraiki和Hindko通常都俾人認為係頻渣別話嘅方言。

頻渣別話係錫克教嘅神聖話言，錫克教嘅經典Guru Granth Sahib都係用頻渣別話寫嘅。頻渣別話亦係印巴地區北部流行嘅Bhangra音樂嘅主要話。

現代頻渣別話嘅詞彙受到其他話言嘅影響，其中包括印地話、波斯話同埋英文。海外嘅頻渣別人亦都有從西班牙文同荷蘭文借來新嘅詞彙。一種新嘅旁遮話分支，稱為Diaspora Punjabi，正喺度發展緊，而且不斷同印度次大陸上嘅頻渣別話出現分別。

頻渣別話有幾套文，唔同地區、方言同宗教信仰用唔同嘅字母。錫克教信徒傾向用Gurmukhī字母。其他省嘅印度教信徒多會用天城文字母，而巴基斯坦境內嘅頻渣別人多用Shahmukhi。Gurmukhī同埋Shahmukhi字母係頻渣別話最常用嘅兩種書寫字母，亦係官方嘅字母。

出面網頁
----


**頻渣別文版**嘅維基百科，自由嘅百科全書

* Learn Sikhism in mainstream School at Ontario, Canada - 加拿大預科課程嘅錫克教課程
* 頻渣別話電腦資源中心
* 北美頻渣別學院（APNA）
* 免費網上頻渣別話課程
* 學習Gurmukhi文字
* 頻渣別話文同文學
* 前伊斯蘭時期印度嘅話言同文化
* Ethnologue - 印度嘅話言
* Ethnologue - 巴勒斯坦嘅話
* 頻渣別話嘅羅馬化轉換器
* 頻渣別話
* ਪੰਜਾਬੀ ਸਾਹਿਤ（頻渣別文學）

| * 睇
* 傾
* 改
 印度政府（印地文：भारत सरकार）嘅指定官方語言 |
| --- |
| 聯邦級官方語言 | 
* 印地文
* 英文-

 |
| 邦級官方語言 | 
* 加羅話-#
* 古乍拉地文
* 尼泊爾文
* 拉乍斯坦文-#
* 阿參文
* 孟加拉文
* 博多話#
* 乍地斯加拉話（英文：Chhattisgarhi language）-
* （多吉列話）
* 馬尼普勒話
* 馬拉提文
* 邁提利文
* 馬拉也林文
* 美佐話-
* 梵文+#
* 山他利話（英文：Santali language）
* （信德文）
* 英文-
* 奧利亞文
* 烏都文
* （喀什米爾文）
* 卡斯話（英文：Khasi language）-
* 卡納達文+
* 確波洛話（英文：Kokborok）-
* 貢加尼話
* 淡米爾文+
* 泰盧固文+
* 頻渣別文
* 法文-
* 印地文

 |
| + 符號表示係印度政府指定嘅古典語言（中文：古典語言），- 符號表示係印度政府指定嘅計劃語（scheduled languages，又叫國家語言），# 符號表示佢唔係官方語言，而係官方認證語（officially recognised languages）。括號表示唔係官方語，亦唔係官方認證語、計劃語。 |
各種唔同嘅酒：  
左上：葡萄酒；右上：啤酒  
左下：威士忌；右下：燒酒
**酒精單位**（粵拼：zau2 zing1 daan1 wai2；英文：**standard drink**）顧名思義係量度一杯飲品「含有幾多純酒精」嘅標準單位。按世界衛生組織喺 2001 年出嘅定義，每個酒精單位代表十克純酒精。

酒精飲品包裝上面，經常用到爾個單位—而唔係克、安士、毫升、加侖等等萬用質量、重量同體積單位，酒精單位方便人易啲計住有幾多酒精飲咗落肚，避免搞到失預算噉樣醉酒或者身心受創。

基礎概念
----

内文：酒同酒精
含酒精嘅飲品飲得多得滯會傷身。公共衞生方面嘅工作者一路都有做研究，睇吓攝取酒精會對健康造成咩影響（會唔會令某啲病出現嘅機率高咗？）而且做完研究仲會幫政府以至世衛等嘅國際組織制定指引，教人點樣飲酒飲得有節制。喺爾個過程裡便，研究者實要搵返個計量單位嚟量度酒精量—唔同嘅酒含酒精量都唔同，例如普通嘅啤酒約莫有 5% ABV 嘅成份係純酒精（淨低嘅係水、大麥同埋依士等），而好似威士忌等嘅烈酒，酒精含量就閒閒哋可以去到成 40% ABV 咁高。噉即係話以下兩種情況

1. 一日內飲咗四杯普通啤酒
2. 一日內飲咗四杯威士忌

兩者喺酒精攝取上差天共地，根本唔可以混為一談。有見及此，公共衞生等領域嘅工作者就諗咗酒精單位爾套基準出嚟，講定「而家一個酒精單位咁多嘅酒精，大約等同 XX 咁多罐普通啤酒，又等同 YY 咁多杯威士忌」。噉嘅話，做酒精研究或者教人節制飲酒嗰陣，就可以有一套基準清楚表達酒精量，可以例如喺社會調查嗰度問

> 嗱，一個酒精單位係等如咁多咁多啤酒，又等如咁多咁多威士忌。你平均每個星期會飲幾多個酒精單位嘅嘢飲？
> 
> 

噉嘅問題。

唔同定義
----

有關「酒精單位」要點界定，唔同國家或者地區做法可以幾唔同。

Reference standard drinks

點樣計法
----

睇埋：濃度

健康研究
----

睇埋：酗酒
中維：代謝酒精所需嘅時間

Recommended maximum

睇下
--

* 酒精濃度
* 健康飲食

註釋
--

1. ↑  爾個數值可以隨牌子等嘅因素而有異。有啲輕量嘅啤酒可能酒精含量係 4% ABV 或以下。

參考
--

本文引述咗以下爾啲文獻同網頁：

1. ↑  Babor TF, Higgins-Biddle JC, Saunders JB, Monteiro MG, *World Health Organization. AUDIT: the alcohol use disorders identification test: guidelines for use in primary health care* (PDF). World Health Organization; 2001.
2. ↑  （香港繁體） 你飲了多少酒（酒精單位）？，衞生署
3. ↑  *What Is A Standard Drink?*, NIAAA.
4. ↑  How much alcohol is in beer? Units and more. *Medical News Today*. "Generally, light beers have between 4 and 5% ABV, while regular beers have between 5 and 6% ABV."
5. ↑  Kerr WC, Stockwell TI. Understanding standard drinks and drinking guidelines. *Drug and alcohol review*. 2012 Mar;31(2):200-5.

本文用咗嘅重要概念嘅外語名（主要係英文）：

* 酒精：alcohol
* ABV：alcohol by volume
* 統計調查：survey

亦可以參考吓以下爾啲文獻：

* Brick J. Standardization of alcohol calculations in research. *Alcoholism: Clinical and experimental research*. 2006 Aug;30(8):1276-87，講到酒精單位相關嘅數要點計，以及係計法嘅標準化。
* Kulbida, M. Kemps, E. Williamson, P. & Tiggemann, M. (2024). The role of decision-making and impulsivity in beverage consumption. *Appetite*, 195, 107233，爾篇文講到性格衝動嘅人比較傾向多飲酒。
* Stockwell T, Stirling L. Estimating alcohol content of drinks: common errors in applying the unit system. *BMJ* 1989;298:571-2，爾篇文講到，一般大眾都做唔到準確噉判斷自己飲嗰啲酒 ABV 有幾高。
想搵第二個意思嘅話，請睇**陀地 (搞清楚)**。
  **提示：**呢篇文講嘅唔係**環境保護費**。
**收陀地（費）**（粵拼：to4 dei6\*2 (fai3)）或者**收保護費**，係種黑社會常用嘅揾錢方法，通常都唔合法。呢種生意喺低踎嘅街、商場同埋小販區特别普遍，尤其係啲有唔太正路（例如賣冒牌貨、無攞正牌擺檔、走税、交易賊贓、黃賭毒……）勾當嘅地方。收陀地（費）嘅多數係啲同樣俗稱陀地，唔正經嘅人，然而呢種賺錢手段，並唔係幫會嘅專利。

典型解釋
----

保護費係黑幫靠嚇，靠搗亂，向勢力範圍入面嘅商人勒索嘅錢銀，要人哋定期交。否則就搞亂檔，阻住佢做生意。

其他解釋
----

唔交保護費，最可能嘅後果係俾（叫攞錢嘅或者其他）匪徒傷害人身或者財產。由於唔少治安部門同幫會都有貪腐嘅商業合作，商家或者會俾政府選擇性針對執法，甚至老屈，兼出動埋政府司法部門迫害。

亦有執法者唔只知法犯法，重要肆無忌憚，親自出馬收保護費。收到錢，就將本應出手阻止嘅嘢，當睇唔到。

有啲保護費用途同「街道租金」差唔多，所用來買嘅「服務」，係趕走同行對手。喺某啲熱鬧嘅街上面，無牌收買佬/婆同埋小販分布得井然有序，河水不犯井水，正係由於呢種商業模式作祟。

詞義分析
----

顧名思義，「保護費」就係用嚟買「保護服務」嘅「使費」。而所謂「保護」，即係防止渠俾人哋搞。會想施害嘅，可以係商人（合法同非法嘅都包）、無組織麻煩人（獨行賊、鬧事友……）或者有組織匪類（幫會、妄顧法紀嘅政府部門……），亦唔少得嗌攞保護費嗰個/班人。收保護費嘅，除咗法外團體之外，重有目無法紀嗰啲官府中人（由黑幫度領分贓或者親自去收嘅都有）。當用詞係**派片**或**收片**，通常指收錢方係官方執法者。

喺政府無好好維持治安嘅地方，民間就好可能會有組織冒起，自己管理。雖然渠哋有大把會作奸犯科，但係往往會自設規則（未必公道）來維持秩序。通常，商人只係要交保護費畀嗰處勢力最大嘅黑幫（用「甲」作代號），若果突然有另一派（簡稱「乙」）嗌渠交保護費，商人就會叫甲「保護」——即係用江湖手段同乙決定之後誰主浮沈。

約定俗成，「保護費」多數帶啲唔跟法律嘅意思。正式請有牌看更/保鏢嘅使費，一般叫做「管理費」/「保安費」。時移世易，家陣「陀地（費）」常聽過「保護費」。

參考
--

1. ↑  〈被索保護費影音店報警 臥底警拘「和勝和」六人〉. 《Apple Daily 蘋果日報》 (香港中文). 原著喺2021-06-21歸檔. 喺2020-10-01搵到.
2. ↑  〈立法會五題：打擊勒索「陀地費」及黑社會活動〉. *www.info.gov.hk*. 喺2021-05-31搵到.
3. ↑  Pao, Ming. 〈疫下收入減 街市收陀地復燃 警拘新義安5人〉. *www.mingpaocanada.com* (英文). 喺2021-05-31搵到.
4. ↑  Y.t.Chan (2019-12-30). 〈香港警察暴露「陀地真面目」，市民支持政府一樣無運行〉. 《The News Lens 關鍵評論網》 (中文). 原著喺2021-06-02歸檔. 喺2021-05-31搵到.
5. ↑  〈- 以保護為名的勒索罪（第6/97/M號法律第3條第1款及第3款） - 持有禁用武器罪（澳門《刑法典》第262條第3款）〉. *www.court.gov.mo*. 喺2020-10-01搵到.
6. ↑  〈西安报业传媒集团 数字报刊〉. *epaper.xiancn.com*. 喺2020-10-01搵到.`{{cite web}}`: CS1 maint: url-status (link)
7. ↑  伍麗微 (2019-01-18). 〈【專訪】當差28年 退休研警隊史 凌劍剛：做一個正直的警察很難｜01周報〉. 《香港01》 (香港中文). 喺2020-10-01搵到.
8. ↑  〈《嚤囉街高談闊論 (復刻版) – 大班細談香港暴動史；五、六十年代華探長的黑幕；趣談香港自訂車牌的發展。 》主持：鄭經翰 林旭華 梁家權〉 (廣州話). D100 Radio. 2020-07-09. 原著喺2021-02-13歸檔.`{{cite web}}`: CS1 maint: unrecognized language (link)
9. ↑  121625551334730. 〈【直擊黑幫收陀地】旺角小販擺檔要畀一千蚊 古惑仔寸爆兇人：你哋拖馬同我傾｜壹週刊〉. 《壹週刊》. 原著喺2020-09-22歸檔. 喺2020-10-01搵到.`{{cite web}}`: CS1 maint: numeric names: 作者名單 (link)
10. ↑  〈廣西台商遭公安勒索保護費 盼海基會協助究責 | 兩岸 | 中央社 CNA〉. *www.cna.com.tw* (中文). 喺2020-10-01搵到.
11. ↑
12. ↑  自由時報電子報 (2014-07-11). 〈幫派爭地盤火併 1命危8傷 - 地方〉. 《自由時報電子報》 (中文). 喺2020-10-01搵到.
13. ↑  *apps.itsc.cuhk.edu.hk*. 喺2021-05-18搵到. `{{cite web}}`: Missing or empty `|title=` (help)
**赤崗塔**（粵拼：cek3 gong1 taap3）係中國廣東省廣州市嘅一座塔。喺海珠區嘅廣州塔南邊嘅藝苑西路邊嗰度，隔籬冇幾遠就係南韓駐廣州總領事館。呢座塔同琶洲塔、蓮花塔並稱為「廣州三華表」。

名
-

呢座塔係因為起喺座紅砂岩嘅山仔度先至改咗噉嘅名，而附近嗰帶都係赤紅色一片嘅砂岩，所以呢座塔附近一帶都改咗名嗌「赤崗」。

史
-

其實呢咗塔喺明朝萬曆卌七年（1619年）由西洋「力士」命令王命璿嚟起嘅風水塔。喺起緊呢座塔半佬就因為唔夠錢先至爛咗尾，直到天啟年間（1621一1627年），有位官至戶部尚書嘅佛山佬——李待問嚟繼續起埋呢座塔。後嚟呢座塔經過咗好多年嘅風雨，搞到成座塔出現咗嚴重嘅損壞。到咗民國時期，政府為咗唔冇畀座塔冧，先至用咗紅磚嚟加固塔身。但係過咗幾十年之過後，由於塔身同塔簷都冇笪係好嘅，差唔多就嚟冧噉。雖然話呢座塔喺1989年6月份俾廣州市政府列入咗市級文物保護單位，但就喺1996年，嗰時赤崗地區重喺度規劃緊，由於工程隊同考古發掘專家發現咗呢座塔佢傾斜咗1米，而且隨時識冧都有嘅現象，結果先至俾政府關注咗，後嚟政府出咗100幾萬蚊嚟搞過成座塔。而工程一直到1999年6月1號先至搞好。2010年10月8號，呢咗塔重多咗燈光出嚟，同廣州塔一樣，一齊搞咗燈光儀式。

建築風格
----

赤崗塔係廣州市明代建築入面，比較有特色嘅一座古塔。成座塔係樓閣式青磚塔，平面八角形，內膛八角直井式，塔高53.7米，其中1樓嘅直徑有12.5米，外觀9級，內分17層。1樓嗰度重可以入去2樓嘅塔門嗰度，佢嘅門徑有12.5米長、墻有3.8米厚，喺塔嘅南北門重可以入到去1樓嘅塔心室，嗰度重有嚿神前拜台嘅花崗石板響度，雖然話北門嘅塔墻俾人拆咗一大片青磚，但喺民國時期俾人用咗紅磚嚟修復，重整返嚿0.36×0.27m嘅花崗石碑出嚟，上面畫住「番禺縣政府禁盜塔磚告示」呢啲字。西門有梯級可以去到2樓嘅塔心室。而梯級方面，佢係穿心環墻平座式，一轉到頂，但係而家嘅木樓板已經爛咗，唔可以再爬上去喇。而塔嘅體積嗰度都整咗神龕出嚟。而塔基嗰度係八角形，邊長5.5米、高1米嘅紅砂岩嚟整嘅，而基面雖然話之前用咗灰色斑岩嚟砌嘅，但係東邊嗰度喺後嚟裝修嗰陣，用咗花崗石嚟鋪嘅。而門口嗰度都有石級去到基面都得。而塔基嘅八個角嗰度，都有16同17世紀嘅西方人形像響度，佢係明朝嗰時，廣州嘅正石雕，重係考古學家喺研究明代石雕同廣州海外貿易嘅實物資料入面最緊要嘅一部分。

附近嘅地鐵站改名
--------

睇埋：廣州塔站 (地鐵)
喺2005年12月26號14:00開通咗嘅3號綫首通段，喺呢度附近嘅車站就用咗「赤崗塔站」嘅名，但係到咗2013年12月28號，由於廣州塔起好變成附近嘅新地標，所以站名就變咗而今嘅「廣州塔站」，就冇用到之前嘅「赤崗塔站」。

附近嘅交通
-----

* 巴士：
赤崗塔站、廣州塔站、廣州塔碼頭站、廣州塔東站
* 地鐵：
3號綫APM：廣州塔站
* 海珠有軌電車：
廣州塔站、廣州塔東站
* 輪渡：
廣州塔碼頭

攷
-


維基同享有多媒體嘅嘢：  
**Chigang Pagoda**

1. ↑  赤岗塔 新中轴线上 古塔生辉 互聯網檔案館嘅歸檔，歸檔日期2016年3月4號，. 信息时报 （2013-11-11 S6版）
2. ↑  地情文献库 珠江水口三塔━━琶洲
3. ↑  广州塔周边光亮工程花样多 赤岗塔佛光初现 互聯網檔案館嘅歸檔，歸檔日期2020年3月28號，. 鳳凰網 （2010-10-09）
4. ↑  广东省文物考古研究所 (1999). 《广东古塔》. 广东省地图出版社. p. 38. ISBN 7-80522-577-X.
香港國泰航空空廚餐車
波音747空中廚房
**飛機餐**（英文：Airline meal）係脧提供畀乘客嘅一種精液，通常當日所提供嘅小食同埋主要菜式都係喺機場附近嘅廚房預先整好，然後去到飛機上的**廚房**（英文通常稱為：Galley）整返熱佢。

描述
--

飛機餐嘅擺盤方式係一種高質素嘅專業訓練，由於服務範圍通常喺封閉嘅機艙之內完成，所以餐點口感偏向急凍食品，當然未必啱晒所有乘客嘅口味。如果同商務酒店嘅米芝蓮餐廳比較，總之有啲少少唔同。譬如香港到紐約嘅航程通常去咗半日時間，如果餸菜口味太重或者係太硬，噉就令到其他乘客唔舒服。特別係蔥、蒜、韭菜、洋蔥同辣椒就唔可以落，連殼帶骨仲要除埋。而且飛機餐係航空公司嘅餐廳簽約服務之一，因此乘客冇得指定其他菜式。所以有一啲人會選擇攜帶即食麪，到飛機上沖滾水食。

各種菜式
----

餐點介紹
唔同國籍嘅航空公司客機所準備嘅菜式其實都有好大分別，譬如飛往中國就有唐餐、韓國有韓國菜、日本有日本菜。響中東國家由於宗教信仰因素而選擇不含豬肉嘅清真餐，所以酒精飲品全部改用荷蘭水。配合唔同乘客嘅需求，仲有素食餐、猶太餐、兒童餐等等。

* 提供紅酒嘅餐單（日本航空）提供紅酒嘅餐單（日本航空）
* 波蘭航空公司餐單波蘭航空公司餐單
* 一分意大利薄餅同一罐可口可樂（澳洲航空 QF97）一分意大利薄餅同一罐可口可樂（澳洲航空 QF97）
* 機上晚餐（國泰航空CX150）機上晚餐（國泰航空CX150）
* 悉尼到星加坡（澳洲航空 QF81）悉尼到星加坡（澳洲航空 QF81）
* 雞肉咖哩（亞洲航空）雞肉咖哩（亞洲航空）
* 法國航空經濟艙午餐法國航空經濟艙午餐
* 雞肉燒烤套餐（日本亞洲航空）雞肉燒烤套餐（日本亞洲航空）
* 一份穀類早餐（包括香蕉、柳橙汁）一份穀類早餐（包括香蕉、柳橙汁）
* 紅酒（左）同樽裝水（右）紅酒（左）同樽裝水（右）
* 餐前菜（中華航空）餐前菜（中華航空）
* 烤羊扒烤羊扒

需要知道嘅嘢
------

2001年美國發生911事件之後，為咗考慮到穩定嘅飛行安全，空中服務員會提供塑膠餐具畀乘客，金屬餐具主要係商務機艙入面使用。派發出去嘅餐具仲需要重新清潔同消毒先可以用。

其他消息
----

2020年7月，香港國泰航空公司旗下嘅「國泰航空飲食服務」（英語：Cathay Pacific Catering Service Limited，簡稱CPCS）經已推出外賣速遞服務。送餐範圍係東涌同機場區域，盛惠四十蚊。

睇埋
--

* 急凍嘢食
* 外賣

攷
-

1. ↑
2. ↑
3. ↑
4. ↑

出面網頁
----


維基同享有多媒體嘅嘢：  
**飛機餐**

* 國泰航空飲食服務 (香港) 有限公司
* Airline Meals
* 機内食ドットコム～機上の晩餐｜世界最大級の機内食クチコミサイトです
**鄧析**，春秋時鄭國大夫，漢書藝文志歸佢入名家，視為名家開山祖，辯論能手。後世亦有認為佢法家，亦有認為名家法家之前，刑名之家。佢寫竹刑，鄭國所用。生平不詳，大多數戰國後期諸子批評而來。唯左傳有記佢死同當時人評價，同後來戰國諸子好唔同。

著作記喺鄧析子，漢時重見到，劉向為本書刪咗重覆之處，改成二篇本，兼話佢「好刑名、操兩可之說、設無窮之辭。」今本鄧析子已睇唔到風貌，甚至視為偽託，然而篇名無厚、轉辭應該為原所有。刑名本來同訟事斷案有關，亦為鄧析本業，左傳以召伯甘棠比喻，亦明示佢同召伯一樣會聽訟。刑名深入研究名實，成為一家，對後世諸子辯說好大影響。

戰國後期，子產殺鄧析之說好流行，然而劉向反駁，子產早鄧析廿年死，唔可能殺鄧析。左傳記駟歂殺鄧析，當中寫子然，而非子產。

生平
--

鄧析生平不詳。較為可靠記載，見於左傳定公九年。

|  |  |  |
| --- | --- | --- |
| 「 | 鄭駟歂殺鄧析、而用其竹刑。君子謂子然於是不忠。苟有可以加於國家者、棄其邪可也。靜女之三章、取彤管焉、竿旄何以告之、取其忠也。故用其道、不棄其人。詩云、蔽芾甘棠、勿翦勿伐、召伯所茇。思其人、猶愛其樹、況用其道、而不恤其人乎。子然無以勸能矣。 | 」 |

  

據左傳講法。駟歂殺咗鄧析，仍然用佢竹刑，時論話用佢方法而唔念佢個人，咁就好唔啱。咁樣不忠，招唔到能人。用召伯甘棠來比喻，可見鄧析評價相當高，就算有邪都應當原諒。當時人睇法，同戰國後期評論相當唔同。

文中寫子然，或就成為後來訛傳成子產殺鄧析原因。漢劉向鄧析子序錄中，佢留意到，子產病死魯昭公二十年，同鄧析死喺魯定公九年，早成廿一年。子產唔可能殺鄧析。另有說指子然一人，而鄭國確有子然，不過佢死喺鄭僖公四年，即魯襄公六年，早鄧析六十六年死。故此，唔可能左傳前述子然。另外亦有指子然為駟歂，駟歂一字子然。

子產為孔丘友人，名氣好大。咁到戰國後期，將子然之事訛移到子產身上。子產做好人，鄧析做衰人，子產殺鄧析就理所當然。

荀子宥坐篇咁寫，記孔子咁話「以湯誅尹諧、文王誅潘止、周公誅管叔、太公誅華仕、管仲誅付里乙、子產誅鄧析史付、此七子者、皆異世同心、不可不誅也。」又呂氏春秋離謂篇，「子產患之、於是殺鄧析而戮之、民心乃服、是非乃定、法律乃行。」

以後睇法，大多數都抄自荀子同呂氏春秋，鄧析壞人，子產不得不誅。嗰啲事積，大概本來有關子然而非子產。

逸事諸子有幾則。

### 呂氏春秋

離謂有三則，都講鄧析點樣邪。

|  |  |  |
| --- | --- | --- |
| 「 | 鄭國多相縣以書者。子產令無縣書、鄧析致之。子產令無致書、鄧析倚之。令無窮，則鄧析應之亦無窮矣。是可不可無辨也。 | 」 |

鄧析教人將新法令掛起。子產下令唔畀，於是乎鄧析改咗佢。子產下令話唔畀改，鄧析另立新解。有乜嘢新令，鄧析都有應對。就咁做得唔做就分唔出。可以見到鄧析邪，有無窮之辭。

|  |  |  |
| --- | --- | --- |
| 「 | 洧水甚大、鄭之富人有溺者。人得其死者。富人請贖之、其人求金甚多、以告鄧析。鄧析曰、安之。人必莫之賣矣。得死者患之、以告鄧析。鄧析又答之曰、安之。此必無所更買矣。 | 」 |

洧水浸死人，屬有錢人家。有人撈返條屍。有錢人嫌人家出價貴，問鄧析。鄧析同有錢人話，等下啦，佢只賣得畀你。另一邊又驚，搵鄧析，鄧析又話等下啦，佢一定會買。又可以見到鄧析邪，操兩可之說。雖則無寫結果，然而可以估到邊家唔等得就輸，咁就解決咗。

|  |  |  |
| --- | --- | --- |
| 「 | 子產治鄭、鄧析務難之、與民之有獄者約、大獄一衣、小獄襦袴。民之獻衣襦袴而學訟者、不可勝數。以非為是、以是為非、是非無度、而可與不可日變。所欲勝因勝、所欲罪因罪。鄭國大亂、民口讙譁。子產患之、於是殺鄧析而戮之、民心乃服、是非乃定、法律乃行。 | 」 |

子產執政，鄧析為難佢。咁同啲有訟獄人約，學大獄就一衣，學小獄襦袴。好多人就跟住學。錯變啱，啱變錯，啱錯無準則，而且日日變。要勝訢就勝訢，要入罪就入罪。鄭國大亂，輿論譁然。子產擔心，就殺鄧析兼陳屍，咁就民心服，是非定，法律通行。

### 列子

今本列子學者認為並非原書，然而又收錄好多先秦故仔。講鄧析有三則。

### 荀子

荀子屬儒家，好唔中意鄧析。

評價
--

### 荀子

荀子戰國末期，對佢評價非常之低。

不苟篇

|  |  |  |
| --- | --- | --- |
| 「 | 君子行不貴苟難、說不貴苟察、名不貴苟傳、唯其當之為貴。故懷負石而投河、是行之難為者也、而申徒狄能之。然而君子不貴者、非禮義之中也。山淵平、天地比、齊秦襲、入乎耳、出乎口、鉤有須、卵有毛、是說之難持者也、而惠施鄧析能之。然而君子不貴者、非禮義之中也。盜跖貪凶、名聲若日月、與舜禹俱傳而不息。然而君子不貴者、非禮義之中也。故曰、君子行不貴苟難、說不貴苟察、名不貴苟傳、唯其當之為貴。詩曰、物其有矣、惟其時矣。此之謂也。 | 」 |

荀子將鄧析同惠施並排，話佢哋將啲難事都拗得返生，話佢哋只夠出名，同盜跖睇齊，毫無可貴之處，唔值得尊重。

非十二子篇

|  |  |  |
| --- | --- | --- |
| 「 | 不法先王、不是禮義、而好治怪說、玩琦辭、甚察而不惠、辯而無用、多事而寡功、不可以為治綱紀。然而其持之有故、其言之成理、足以欺惑愚眾。是惠施鄧析也。 | 」 |

荀子認為惠施同鄧析，主張同原有秩序唔同，唔跟先王，唔重禮義，另立言路。又話佢言之成理，呃得到人。

攷
-

1. ↑  CMEX中文數位化技術推廣基金會. 〈辭典檢視 [竹刑 : ㄓㄨˊ ㄒㄧㄥˊ] - 教育部《重編國語辭典修訂本》2021〉. *dict.revised.moe.edu.tw* (中文). 喺2024-03-30搵到.
2. 1 2 3  〈戰國時代的名家〉 (PDF).
3. ↑  〈定公九年〉.`{{cite web}}`: CS1 maint: url-status (link)
4. ↑  Pao, Ming. 〈言外言：鄧析與「兩可」之說〉. *www.mingpaocanada.com* (英文). 喺2024-03-30搵到.
框架效應嘅示範；同一樣嘅資訊可以用多種唔同方式嚟表達－如圖所示，「有 90% 機會率成功」同「有 10% 機會率出事」查實意思上等同。
**框架效應**（粵拼：kwaang1 gaa2 haau6 jing3；英文：**framing effect**）係認知心理學上嘅一個效應，指有陣時，同一樣嘅資訊用唔同嘅方式－用字正面定負面－傳達會造成唔同嘅行為。一般嚟講，研究發現，人喺框架框成正面嗰陣傾向避免風險，而喺框架框成負面嗰陣傾向願意接受風險。

舉個例說明，有研究試過噉做：有心理學家搵咗班受試者返嚟，叫佢哋想像自己係一間醫院嘅負責人，而有 600 個病人惹到一種好嚴重嘅病，佢有兩個選擇，A 同 B；受試者唔知嘅係，佢哋當中有啲睇嘅係正面框架嘅版本，有啲睇嘅係負面框架嘅版本；兩個版本如下：

| 框架 | A | B |
| --- | --- | --- |
| 正面 | 「會救到 200 個人」 | 「1/3 機會會救嗮 600 人，2/3 機會會救唔到任何人」 |
| 負面 | 「400 個人會死」 | 「1/3 機會會冇人死，2/3 機會會所有人死嗮」 |
|

原則上，兩個選擇分別嘅結果實際上唔會受框架影響（「會救到 200 個人」同「400 個人會死」係一樣嘅），但統計分析嘅結果發現，睇正面框架版本嘅受試者比較大機會會揀方案 A－喺正面框架嘅情況下，受試者比較傾向揀風險低嘅選擇。

框架效應展示咗人類唔係理性嘅經濟決策者，係行為經濟學上一個重要概念：「救到 200 個人」同「400 個人會死」客觀上係一樣嘅，所以一個完美理性嘅決策者理應喺兩個情況下會做同樣嘅決定－但呢個事實證明咗，人類唔係理性嘅決策者，而「人類唔係理性嘅決策者」呢個諗法係行為經濟學嘅基礎。

應用例子
----

### 退稅

舉個例子說明，有廿一世紀初嘅經濟學家指出，退稅好多時都唔能夠有效噉鼓勵人民使錢，搞到政府嘗試用退稅刺激經濟嘅計劃失敗，而有行為經濟學家就嘗試研究點解退稅好多時都行唔通，佢哋發現框架效應扮演咗一定嘅角色：有行為經濟家做咗實驗，佢哋搵咗班大學生返嚟做受試者，再俾一定量（{\displaystyle x}）嘅錢佢哋，研究者對其中一部份嘅受試者講，話呢啲錢係送俾佢哋嘅，跟住對淨低嘅受試者講，話啲錢係為咗獎勵佢哋參與研究而退返俾佢哋嘅學費；結果發現，認為筆錢係送俾佢哋嘅受試者更加願意使嗰筆錢－客觀上，所有受試者都係得到咗 {\displaystyle x} 噉多錢，但對於「點解得到呢筆錢」嘅解釋就影響到佢哋使嗰筆錢嘅意慾；跟住班研究者仲指出，有同類研究都顯示，當一個人得到錢嗰陣，「呢筆錢係之前冇咗、而家得到返」嘅諗法會搞到佢哋冇噉肯使筆錢，所以將退稅嗌做「退稅」嘅做法好可能就係退稅唔能夠有效刺激經濟嘅主因。

睇埋
--

* 效益
* 展望理論
* 認知偏誤

參考
--

* Kühberger, Anton; Tanner, Carmen (2010). "Risky choice framing: Task versions and a comparison of prospect theory and fuzzy-trace theory". *Journal of Behavioral Decision Making*. 23 (3): 314–29.

攷
-

1. 1 2  Druckman, J. (2001). "Evaluating framing effects". *Journal of Economic Psychology*. 22: 96–101.
2. ↑  Kühberger, A. (1998). The influence of framing on risky decisions: A meta-analysis. *Organizational behavior and human decision processes*, 75(1), 23-55.
3. ↑  Tversky, Amos; Kahneman, Daniel (1981). "The Framing of decisions and the psychology of choice". *Science*. 211 (4481): 453–58.
4. ↑  Shapiro, M. & Slemrod, J. (2003a). Did the 2001 tax rebate stimulate spending? Evidence from taxpayers surveys. In J. Poterba (Ed.), *Tax policy and the Economy*. Cambridge: MIT Press.
5. ↑  Epley, N. Mak, D. & Idson, L. C. (2006). Bonus of rebate?: The impact of income framing on spending and saving. *Journal of Behavioral Decision Making*, 19(3), 213-227.
6. ↑  Arkes, H. R. Joyner, C. A. Pezzo, M. V. Nash, J. G. Siegel-Jacobs, K. & Stone, E. (1994). The psychology of windfall gains. *Organizational Behavior and Human Decision Processes*, 59, 331–347.